

KNJIŽE VN 


ARCHA* književna revija, 
izdaje Družina Literarni i 
U m š l e c k đ, Olomouc, godi- 
šte XX., svezak 1. — Književno 
i Umjetničko Društvo u Olomoucu iz- 
daje ovu odličnu književnu smotru, 
koja dostojno reprezentira nada sve 
solidno književno nastojanje morav- 
ske skupine čeških katoličkih knji- 
ževnika. Uz originalne pjesme od Ja- 
na Opaska, Adolfa Gajdoša, F. B. Der- 
de, Jarmila Olbroveca, Vilema Nez- 
bede, Zdeneka Spilke, A. S. Chudob- 
ke i Jetficha Lipanskoga, nalazi se tu 
cijeli niz prevedenih od Kazimiere 
Illakowicz6wne, Jozefa Aleksandera 
Galuszke, Silvina Sardenka (A ja že 
bych se nemodlil?), Stefana Georgea 
itd. Isto tako je i beletristička proza 
zastupana izvornim prinosima od 
Adolfa Gajdoša, te prijevodima no- 
vela od Marcela Schwoba i hrvatske 
spisateljice Štefe Jurkić (»Uzdra- 
veni«, preveo Otto F. Babler, koji je 
uopće priredio većinu prijevoda u 
ovom svesku, a i inače prevodi mno- 
go s raznih jezika na češki, pa tako 
i s hrvatskoga). Među ostalim rado- 
vima ovoga sveska ističu se članci 
»Opaske k Bernanesovim djelima« od 
D Pecke, »Nazaret« od J. Lipansko- 
ga. »Drvorez« i »Religiozna umjet- 
nost« od R. Zemdnka, o poljskom 
pjesniku J. A. Galuszki od A. Gaj- 
doša itd. Priložena su četiri umjet- 
nička priloga u tehnici drvoreza od 
Karla Nemeca. Nas posebno zanima, 
Što ova odlična češka revija posvećuje 
veliku pažnju hrvatskim književnim 
pojavama, te u ovom svesku osim pre- 
vedene novele od Štefe Jurkić do- 
nosi pod posebnim naslovom »Nove 
knjige Društva sv. Jeroni- 
ma u Zagrebu« književne pri- 
kaze od ovih šest novih jeronimskih 
knjiga: Dr Andrić »U Kristovoj do- 
movini«, Mate Ujević »Hrvatska knji- 
ževnost«, »Selo i grad«, Dr Truhelka 
»Starokršćanska arheologija«, knji- 
ževne studije »Bahr-Claudel-Kossak- 
Sczuczka-Papini«, Barbalić »Vjerska 
sloboda Hrvata i Slovenaca u Istri, 
Trstu i Gorici«. Svi su ti prikazi od 
Karela Kyasa, pisani s nastojanjem, 
da budu informativni za češke čita- 
oce i da istaknu glavne pozitivne vre- 
dnote tih djela. Očituje se tu iskreno 
nastojanje imena i djela hrvatskih ka- 
toličkih pisaca učiniti poznatima u 
češkoj čitalačkoj javnosti, te tako pri- 
donijeti književnoj uzajamnosti ka- 
toličkih Čeha i Hrvata. Ta bratska 
pažnja neka odsad i od nas bude pu- 
nom mjerom uzvraćena. 

Franciska Dane: DUH DOMINI- 

KANSKOGA REDA, prikazan i osvi- 
jetljen primjerima iz života njegovih 
svetaca i blaženika, izdanje naklade 
»Istina«, Zagreb 1932., str. 328., cijena 
cijena 40 Din. — Primili smo ovu na- 
da sve simpatičnu knjigu duhovnoga 
sadržaja, koja nam otkriva cijeli je- 

dan novi svijet, što se krije i razvija 
iza zidina dominikanskih samostana. 
Upoznajemo tu temelje svetosti, što 
ih pravila dominikanskoga reda po- 
stavljaju za život onih, koji odabraše 
taj red, da se u njemu posvete Bogu 
stupajući stazom sv. Dominika. Sa- 
znajemo tu za pobožnosti, koje su 
vlastite dominikanskom redu: prema 
presv. olt. Sakramentu, prema imenu 
Isusovu, prema BI. Djevici Mariji te 
pobožnosti za duše u čistilištu. — 
Napokon nam se tu otvara uvid u 
dnevni život dominikanskoga reda, u 
kojem mnoge na oko sitnice igraju 
važnu ulogu na putu do savršenstva 
u krepostima. Cijela ta opsežna knji- 
ga čita se ugodnije, nego bi što 
to mnogi od nas, koji živimo daleko 
od takvog prema određenom cilju do 
u tančine upravljenog života, mislio. 
Iako dosta opsežna, isprepletena je 
primjerima iz života onih, koji su 
svetošću svojom postali uzori života, 
kojemu se tu razvijaju principi, a to 
oživljuje cijeli sadržaj i čini ga to 
zanimljivijim. U knjižnici katoličkog 
inteligenta morala bi se uvijek naći i 
ova dragocjena knjiga, da joj se i 
onda, kada je pročitaš, od vremena 
do vremena vraćaš i da uvijek nađeš 
po koje zrnce blaga, da ti dušu obo- 
gati. Knjiga je ukrašena lijepim vi- 
njetama, tiskana na finom bijelom 
antiknom papiru i broširana u polu- 
kartoniranom ukusnom omotu. Šte- 
ta samo, što na hrptu nije tiskan na- 
slov knjige, pa tako smještena u bi- 
bliteci ostaje bezlična, izgubljena. 
Knjigu preporučamo našim čitaocima 
najtoplije. 

Frane Fulić: PRIGODOM PEDE- 
SETE GODIŠNJICE »VJESNIK ZA 
ARHEOLOGIJU I HISTORIJU DAL- 
MATINSKU.« — Prigodom pedesete 
godišnjice itog zaslužnog Vjesnika iza- 
šao je posebni svezak, bogat i razno- 
lik po sadržaju. Na uvodnom mjestu 
nalazi se u tri jezika štampan opro- 
štaj dugogodišnj eg urednika Don Fra- 
ne Bulića od suradnika i čitatelja 
Vjesnika. Već od godine 1878., kad je 
od M. Glavinića, direktora Arheolo- 
škog Muzeja u Splitu, bio pokrenut 
ovaj list, Don Frane Bulić bio mu je 
marljivim s-uradnikom; od god. 1883. 
do god. 1888. uređivao ga je zajedno 
s Alačevićem, a od god. 1888. pa do 
god. 1920. bio mu je don Frane upra- 
vitelj, urednik i vlasnik, dok nije stu- 
pio u uredništvo njegov muzealni na- 
sljednik. Don Frane u svom oproštaju 
prikazuje u glavnim konturama histo- 
rijat Vjesnika, npegove zasluge u do- 
maćoj arheologiji kao i ulogu u stra- 
nom naučnom svijetu. Zatim se opra- 
šta od lista kao urednik i suradnik, a 
ujedno i od njegovih čitatelja i od 
svojih znanaca i prijatelja. Dalje je 
objavljen tekst »Zaklade Don Frane 
Bulića«, koja se sastoji od svote, što 
su je sabrali njegovi prijatelji pri- 
godom 80. godišnjice učenjakova ži- 
vota, a od koje će se dijeliti Stipen- 
dija za arheološku izobrazbu. Uz to 
je tu iznesen značajan pozdrav Don 
Frane Bulića društvu »Collegium Cul- 
torum Martyrum« u Rimu prigodom 
njegove pedesete godišnjice i lijepi 

niz arheoloških članaka od samog 
Don Frane Bulića kao i drugih nje- 
govih suradnika. I iz tih članaka da- 
du se naslutiti ogromna otkrića i za- 
sluge našeg dičnog učenjaka na polju 
arheologije, te su dragocjen doprinos 
golemom blagu, koje je on neumor- 
nim nastojanjem postavio u rizniou 
nauke radeći neprestano na slavu 
Božju i na čast i korist hrvatskoga 
naroda. Neka nam Bog poživi našeg 
Don Frana još dugo ljeta, koji i u 
svojoj 86. godini još uvijek s mla- 
denačkim zanosom radi! 

V. I. Albanov: MED ŽIVLJENJEM 
IN SMRTJO, dnevnik udele- 
ženca Brusilovske odpra- 
ve, preveo B. Vdovič, izda- 
la Družba sv. Mohorja u 
Celju, Mohorjeva knjižni- 
c a 32., str. 262, cijena broš. 
36 Din, uvezano 48 Din. — Ovo 
je knjiga, koja se čita kao kakav no- 
vi Robinzon. Prije 20 godina pošla je 
ruska lađa »Sv. Ana« pod zapovjed- 
ništvom Brusilova iz Petrograda oko 
Skandinavije na put po sibirskome 
moru. Ekspedicija je brojila 24 čo- 
vjeka, među kojima je bila 1 žena, a 
pisac ove knjige bio je krmilar. U 
Karskome moru zapala je lađa u led, 
koji ju je vukao prema sjeveru. Alba- 
nov se g. 1914. sa 13 drugova uputio 
sa 7 saTona put Zemlje Franje Josipa 
(sada nazvane Nansenovom) te je 
prevalivši 600 km puta stigao s još 
jednim drugom na suho, a ostali su 
putem poginuli. Sve je to živo opi- 
sano kao u romanu u ovoj knjizi, na 
temelju koje je između Zemlje Fra- 
nje Josipa i Nove Zemlje g. 1930. 
ruski polarni istraživač otkrio novi 
otok. Knjiga je popraćena slikama i 
zemljovidnom kartom. 

»Do viđenja večeras, mama!« rekla je Julija 
na peronu s nekim veselim izrazom na svojim 
crnim očima. 

»Ne smijemo gubiti vrijeme,« reče njezin plavi, 
golobradi i gologlavi zaručnik otvarajući vra- 
tašca na automobilu. Za- 
rekli smo, da ćemo danas 
tući svoj vlastiti rekord: 
moramo preći naših tri- 
sto kilometara i k tome 
da se vratimo na vrijeme 
za koktaj.« 

»Recite radije na vri- 
jeme za čaj,« reče umi- 
ljato gospoda Pestr. — 

»Dobro znate, da kod 
kuće nema koktaj a.« 

Ali već se mladenci 
smjestiše u elegantni i 
lijepi auto, vrlo dugolja- 
sta oblika. Dok je Julija 
jedva dospjela kratko 
mahnuti rukom na po- 
zdrav, automobil iščezne 
u buci motora kratkim 
promuklim zvukom žvi- 
ždaljke. 

Gospodin Pestr nasko- 
ro se vratio i našao ženu 
samu, zamišljenu, gdje 
za jednim malim stolom 
u vrtu pije kavu. 

»Gdje su djeca?« upi- 
ta on. 

»Otputovali su,« od- 
govori gospođa Pestr. 

»Sigurno automobilom, kao svaki dan!« 

Gospođa Pestr kimne glavom. Njezin muž po- 
vrati se u jedaću sobu i sjede za stol. Gospođa 
Pestr dođe naskoro, da mu čini društvo počevši 
prividno plesti jedan rukav od košulje. Bio je 
jako zaposlen, a redovito pri tome nije bio do- 
bre volje. Ipak se nije začudio, što su ručali bez 
njega. Ali ga je rani odlazak dvoje mladih lju- 
tio. Pa taj način, ostaviti domaćicu, prije nego 
li je kavu skuhala! 

»To su novi običaji,« uzdahne gospođa Pestr. 

»Lijepi li su,« reče muž. »Ali ako je to zbilja 
od tvog budućeg zeta — rekao bi »mog« bu- 
dućeg zeta, kad bi iznosio njegove dobre ose- 



„UREZAT ĆU NAOKOLO SRCE," REČE JULIJA 


bine — to je manje nedostatak lijepog vladanja 
prema nama, nego li mentaliteta tog mladog bar- 
bara, kojim on hoće da se udvara našoj kćeri. U 
tome zbilja nema ništa sentimentalna.« 

»On je moderan,« nadoda gospođa Pestr. »Šta 
ćeš, Julija ga kao takva 
i voli.« 

»Bogme! Ona spada u 
isti red s njime. Zlih li 
vremena! Ali, da me ra- 
zumiješ, ja se sam pi- 
tam, da li su oni dvoje 
kroz ovo petnaest dana 
poslije zaruka i jedam- 
put jedno, drugom rekli, 
da se ljube. Dobro znam, 
da on ionako nije sposo- 
ban da joj govori nego 
o sportu, avionskom re- 
kordu i ostalim sport- 
skim ludostima . . . Sva- 
kog dana broje kilome- 
tre i gutaju prašinu!« 

»Maksim se hvali, da 
ima najbrža kola u cije- 
lom kraju.« 

»To je hvališa!« 

»I upravo sa dva mje- 
sta, jedno za Juliju, a 
drugo za sebe,« nadoda 
gospođa Pestr. 

»Oni na svojim šet- 
njama uopće ne mogu 
razgovarati. Bojim se, da 
će Julija biti sretna.« 

Gospodin Pestr baci 
svoju servietu nekako ljutito na stol. Gospođa 
Pestr je uzme, pomnjivo smota i metne u kolut, 
koji je datirao još od njihova vjenčanja. 

»Što ima u tim njihovim zarukama?« reče muž. 

»Nimalo ne naliče na naše,« potvrdi ozbiljno 
njegova žena. »Sjećaš li se? . . . Ti bi mi pjevao 
pjesme, a ja sam ih stavljala u njedra pokraj 
srca.« 

»Šetali smo se upravo pjesnički šumama. Ni 
sto koraka na sat, dobro se sjećam . . . Lagano, 
korak po korak . . .« 

»Na pauze,« nadoda ganuta gospođa Pestr. 

»Urezivali smo sapletena svoja imena u glatki 
stup platane.« 

»I to- oko urezana srca!« 

»Sjećaš li se proplanka u Vjeveričnjaku? . . . 
Našli smo jedno drvo, i ono nam je služilo za 
klupu. Bilo je dosta i ptica.« 

»A to, jer je blizu bio izvor.« 

»Čaroban miris metvice zaslađivao- je zrak. Po- 
katkad je preskočila iznad naših glava s grane 
na granu brza i crvenožuta vjeverica, da dokaže 
istinitost naziva mjesta.« 

Gospodin Pestr povratio se nešto kasnije, da 
se dogovori za popodne. Predložio je ženi kratku 
šetnju u goru, pa usput da idu do proplanka, što 
ga je spomenuo. 

»Tek dva kilometra, ako budemo išli popri- 
jeko,« reče gospodin Pestr. 

»Zaželjela sam se slobodnog pogleda,« reče 
gospođa Pestr glasom, iz kojega je izbijala ga- 
nutost na probuđene lijepe uspomene. 

Put im se činio kratak uza svu uzbrdicu i za- 
preke. Trebalo je preskočiti jedan plot, ogrep- 
sti ruke prelazeći neku ogradu od trnja i bagre- 
mova. Do đavla, ta nisu valjda Matuzalemovi 
vršnjaci, ako imadu kćer za udaju. Došavši na 
jednu malu uzvisinu, s koje se vidio put, što vodi 
do uvale, zaustaviše se radi orjentiranja. 

»Pogledaj,« reče iznenada gospođa Pestr. »Ne 
čini li ti se, da ovdje dolje na putu stoji Maksi- 
mov auto? . . .« 

»Zbilja, to je on,« reče gospodin Pestr stavivši 
ruku na oči. »Sigurno kakva neprilika. Taj tvoj 
budući zet jako je ponosan na svoj auto, a da bi 
se vratio kući, da nas izvijesti.« 


»Ja bih se kladio, da on iza stakla radi na 
opravci motora s rukama punim kolomaza i ko- 
sama zamazanim u ulje.« 

»Samo kad tu ne bi bilo kakve nesreće!« po- 
boja se majka. »Kojom brzinom samo jure! A 
on je tako nepromišljen!« 

Dvoje roditelja nastaviše nešto ubrzanim ko- 
rakom. Žurili su se niz pošumljenu nizbrdicu, 
koja je radi osušene trave i lišća bila skliska. 

»Tu je eto proplanak,« promrmlja gospodin 
Pestr na pola puta kroz bukvik. 

Njegova žena u svojoj nemirnoj nestrpljivosti 
nije se htjela zaustavljati. Najednom dopre neki 
glas do njih. Oboje pogledaše oko sebe po šumi.. 
To je bilo ono mjesto. Izvor izvire pod stablom 
metvice. Jedno drvo povaljeno na travu služilo 
je za sjedalo dvojici mladih. 

»Ljubim te radi tvojih kosa i radi tvojih očiju,« 
govorio je mladić. »Na cijelom svijetu nema tako 
krasne djevojke, kao što si ti.« 

»Ljubim te,« odgovorila je Julija naslonivši 
svoju glavu na rame svoga zaručnika. 

»Treba,« nastavi športista, »da urežemo svoja 
imena u- glatki stup platane, za spomen ovih pet- 
naest divnih dana, koje smo proživi jeli u ovom 
zabačenom kutu i koji smo sigurno mi prvi 
otkrili.« 

»Urezat ću naokolo srce,« reče Julija. »Dobro 
znaš, da sam kao licejka dobila pohvalu za lijepo 
risanje . . .« 

Gospodin i gospođa Pestr zadržaše dah i kao 
po dogovoru u isti čas povratiše se nečujno na 
prstima nogu. 


Đ VRDAH! 


NAPODMI OBIČAJ IZ KAPEOE KPAJ BJEOOVAPA 
ZABIO JEŽIO A KATA KOTUPAK 


Dan prije Đurđeva dogovore se- dječaci, obično 
pastiri, te nasijeku mladog bukova granja, koje 
je prelistalo, ispletu iz njega koš, tako da ono- 
mu, koji ga nosi, seže do koljena. Vršak mu na- 
kite žitnim klasom, obično od raži, jer ona prva 
vlata. Na očima ima ostavljen prozorčić na košu, 
da može vidjeti. Na Đurđevo već u jedan sat iza 
ponoći urane dvojica: jedan navuče koš na gla- 
vu, a drugi uzme košaru, u koju će spremiti da- 
rove, i tako se otpute u selo. Kad dođu u dvorište 
govore: 

Dobro jutro, gazdo i gazdarice, 

Evo vama zelenoga Đurđa, 

Dojašio na zelenom konju, 

Donio vam žitni klas 
- - ... I od Boga vesel glas. 

Đuro ide s planine, 

Da mu date slanine. 

Đuro ide iz luga, 

Đa mu date paljuga. 

Đuro ide od ovaca, 

Da mu date novaca. 

Đuro ide od mlinara. 

Da mu date dinara. 

(Prije rata se govori lo: 

Đuro ide iz varoša, 
da mu date dva-tri groša.) 

Đuro se valja. 

Da mu date jaja. 

Đuro se stresa, 


Da mu date. mesa. 

Đuro ide ispod mosta, 

Da mu date svega dosta. 
Đuro ide preko polja, 
Darujte mu, što vas volja, 
Dva-tri jaja ii slanine. 


Nato ih darivaju jajima, slaninom, negdje i 
novcem. Gospodar, koji im donese dar, otrgne 
jednu grančicu, da njome okiti vrata. Onomu sa 
košarom rekne, neka malo poskoči, da mu blago 
bude krepko. Ako ne dobiju ništa, odu iz dvora 
šepajući, da im bude sve šepavo. Ali to se baš ne 
događa, jer svatko željno dočeka Đurđev dan, 
pa rado dariva đurđare, makar ih koliko došlo. 

Isto ovako hodaju čobani na Đurđevo u svoj 
okolici bjelovarskoj, i onaj, koji nosi koš, zove 
se zeleni Đurađ (u Ivanovčanima i drugdje). 

Učitelji 

u 

našoj književnosti 

Napisao Ivo Kozarčanin 

Učitelji zauzimaju u našoj književnosti po- 
sebno mjesto. Postoji jedan posebni dio' naše 
književnosti, koji govori o njima. Pozadina je 
seoski život, socijalni i kulturni, zajedno sa svim 
svojim ekscesima i problemima, koji su često 
omotani slatkastim valom romantike. Gotovo je 
nemoguće selo promatrati izolirano od učitelja, 
kao što se ni učitelj ne može promatrati izolirano 
od sela. To dvoje je usko povezano. 

Ima više gledišta, s kojih se može promatrati 
značenje učitelj stva u našem književnom životu. 
Nekoliko naših većih književnika bili su zanima- 
njem učitelji: Vjenceslav Novak, Janko Lesko- 
var, Đuro Sudeta, Dinko Šimunović i drugi. Oni 
su ostavili iza sebe jasno markiran trag, koji u 
povijesti naše literature svijetli jasnim svijetlom. 
Njihova djela, ukoliko baš i ne zahvaćaju di- 
rektno u učiteljski život, zadiru indirektno u nj 
dotičući se pitanja, koja su aktuelna i za učitelje, 
ili raspravljajući o stvarima, za koje su se zainte- 
resirali samo kao učitelji. Tipičan je primjer za 
to Vjenceslav Novak, jedan od prvaka 
našeg realizma. Većina njegovih radova prikazuje 
život i mentalitet malograđanske inteligencije, 
bezvoljno sentimentalne, poluobrazovane, umi- 
šljene i lijene, koja birokratski postavlja za ži- 
votnu svrhu: što solidnije činovničko mjesto 
(radi se u toplom, ne prlja se i ne dere odijelo, a 
plaća je svakoga prvog sigurfia, bilo ljeto sušno 
ili kišno, rodno ili nerodno — »Tito Dorčić«) i 
što mirniji život. Uopće mir i tišina sa spavanjem 
poslije objeda i šetnje uveče za lijepa vremena 
privlačila je te naše ucilindričene automate, po 
građi slične limenim kutijama, kojima je lektira 
bila novine i pokatkad koji ilustrovani list. Za 
život borbe i temperamenta, pun neprilika, koje 
treba svladati, -pun muke i ljepote, oni nisu imali 
smisla, a nema ga velik dio naše male inteligen- 
cije ni danas. Što manje briga i što staloženiji 
život, to bolje. Ako su dani jedan kao drugi, bar 
čovjek ne mora ništa misliti. 

Đuro- Sudeta je napisao jednu toplu no- 
velu iz 'učiteljskog života »Narodni mučenik«. U 
apatičnoj, bezvoljnoj i pospanoj današnjici mladi 
učitelj s idealima pokuša, da zastupa interese na- 
roda, koji pati, predavši mu se sasma, ali plati to 
skupo. Novela je puna gorčine. Ljudi, nesposobni 
da se na nešto veće odluče i uplašeni uvijek, kad 
se radi o tome, da se nešto žrtvuje, uvukli su se 
u se, cim je trebalo dati nešto za učitelja, koji je 
sve dao za njih, i on je ostao sam. Očajno, pra- 
zno, bezizlazno sam. 

Postoji tako cijeli niz knjiga, koje zahvaćaju 
pitanje učitelja i njegove okoline u malim selima, 

gdje mu je teško, i u malim gradovima, gdje mu 
je još teže, bez obzira da Li su ih pisali učitelji ili 
tko drugi. Najveći naši pisci starijeg datuma pi- 
sali su o tome (Gjalski, Šenoa i drugi). Problem 
je pretresen sa svih strana: kakav da bude uzo- 
ran učitelj ili uzorna učiteljica, koje bi morale 
biti njegove karakteristike, u čem bi morala biti 
njegova ili njezina životna svrha i kako bi se 
prema njoj morali odnositi? Najcrnje je o uči- 
teljskom životu pisao Janko Leskovar u 
svojim pričama. Iskusivši kao učitelj, šta to znači 
u našoj još i danas nekulturnoj sredini, u doba, 
dok učitelje nije plaćala država već općina, koja 
je radila s njima, što je htjela prema pameti svo- 
jih odbornika, koja nije bila uvijek uzorna, Le- 
skovar je pisao : o tome bez ikakvih uljepšavan ja 
ogorčena srca i razočaran. Bezizlazna je i tamna 
drama M i r o s 1 a v a K r 1 e ž e »V u č j a k«, 
koja opisuje učitelja u doba za rata i neposredno 
poslije rata u selu punom zelenoga kadera, alko- 
hola i tame. »Martin Kačur« od slovenskoga pisca 
I v a na Can k a r a je u istom tonu možda još 

i crnji. To je životopis jednoga idealiste, koji na 
kraju života, okrunjena mukama radi ideala, do- 
živi juje, da ga onaj, koji je moralno duboko 
ispod njega i nije vrijedan ni da mu cipele očisti, 
naziva slabićem i štreberom. 

Poznata je Šenoina »Branka«, roman 
idealne učiteljice, popularna kod mladih učitelj- 
skih generacija dosada isto tako kao i danas. 
Idealistička pripovijest o idealnoj učiteljici, koja 
ulaže toliko srca u svoj rad, da mora uspjeti. Ne- 
sumnjivo je, da je Branka uzor hrvatske učite- 
ljice. Njena velika, snažna, blistava volja, da 
radi za narod, osjećaj, da je narod treba, da 
može mnogo učiniti, ako bude htjela žrtvovati 
svoje interese interesima zajednice. Učitelj ili 
učiteljica ove vrste mora naići na simpatije kod 
publike, koja je sama ovako nastrojena. Branka 
polazi iz zagrebačke Vlaške ulice, iz grada, gdje 
je imala rodbinu, prijateljicu, kazalište, koncerte 
i društvo, na selo, zabitno i blatno, s uvjerenjem, 
da je narod dobar i da će je radosno dočekati. 
Ništa zato, ako usput doživi toliko neprilika. Še- 
noa ne bi bio Šenoa romantičar, kad ne bi Branka 
na koncu pobijedila. Branka se udaje za čovjeka, 
koga voli i koga spašava za svoj narod. Kad se 
knjiga ne bi tako svršila, zar se ne bi žalostile 
one tolike čitateljice, koje su isto tako kao i 
Branka siromašne učiteljice i došle na selo iz 
grada i koje »Branku« čitaju već tko zna koji 
put, čim ih nešto oneraspoloži? One tada ne bi 
bile zadovoljne, jer njih u njihovu radu i vodi 
misao, da će jednom pobijediti. Ako rade dobro, 
onda će uistinu tako biti, jer dobro mora pobije- 
diti. To je znao Šenoa i zato je napisao »Branku«, 
da te tolike učiteljice osamljene i pomalo tužne 
u svojoj samoći, imaju svoju knjigu, koja će ih 
obodriti i uliti im veselja i elana u srce, kad ono 
počne očajavati. 

Srodna je »Branki« Đ a 1 s k i j e v a »Đur- 
đica Agi će v a«, samo što je mnogo senti- 
mentalnija, kako su to i sva Đalskijeva djela. I 
tu je idealna mlada učiteljica, i tu je grof, i tu 
su neprilike, koje dolaze sa svih strana: neshva- 


ćanje, ogovaranje, klevete i t. d. Ali »Đurđica 
Agićeva« nema one tople, blage svježine, kojom 
se odlikuje »Branka« i koja bi mogla dirnuti 
osamljene čitateljice. Ona je prebolna za svoju 
svrhu. Preteška je za knjigu, koja bi bila obljub- 
ljena. I odviše je sentimentalna. Zanimljiv je ro- 
man učiteljice »S a m a« od slovenskoga pisca 
Finžgara, koji zahvaća ovo isto pitanje mnogo 
realističnije, a naročito roman bjeloruskog pisca 
Tarasa G u š č e »U poleskoj zabiti«, koji je 
kod nas izdala u prijevodu »Zabavna biblioteka« 
i koji spada među najljepše slavenske romane 
iz učiteljskog života sa svojom toplinom, meko- 
ćom i neposrednošću, sa svojim suptilnim opisima 
prirode i tihog života daleko od grada i dinamike 
velikog života, srodan tim formalnim karakteri- 
stikama, kao i unutrašnjima, našem životu. 

Postoji dakle nesumnjivo jedno posebno mje- 
sto, koje učitelj stvo zauzima u našoj književno- 
sti. Cijeli red naših književnika bili su učitelji. 
Cijeli niz djela raspravlja o učiteljima i njihovu 
položaju na selu obzirom na narod, s kojim rade 
i među kojim rade. Sve to dokazuje, da se u na- 
šem javnom životu ispravno shvaća uloga uči- 
teljstva, jer mu se poklanja pažnja, koja iako 
nije dostatna, ipak svjedoči o dobroj volji bo- 
ljih intelektualaca. Postoji osim toga cijeli niz 
omladinskih pisaca, koji se regrutiraju iz redova 
učitelj stva. Oni izdaju dječje listove, knjige pri- 
ča i pjesama i udžbenike, osnivaju udruženja za 
izdavanje i širenje dječje literature, pa su u tom 
poslu neka imena postigla i dosta povoljne re- 
zultate (Bogumil Toni, Josip Cvrtila, Nikola Pa- 
vić, Zvonimir Petek i drugi). U novije vrijeme 
javljaju se nova djela o učiteljstvu i novi pisci, 
koji su učitelji. Knjižnica Dobrih Romana naja- 
vila je već roman Josipa Cvrtile »Bijelo 
prijestolje« iz učiteljskog života. Sve to 
dokazuje, da se ide naprijed i da se problemima 
više ne prilazi oprezno, kao likovima, koji su radi 
neposlušnosti zatvoreni u torove, već ispravno i 
otvoreno, s tendencom, da se prouče i onda za- 
uzme ispravno stanovište prema njima. 



SPAŠAVANJE GONDOLE, 
U KOJOJ JE PROF. 
PICCARD LETIO U 
STRATOSFERU I KOJA 
JE IZA SPUŠTANJA 
BILA OSTAVLJENA NA 
JEDNOM LEDENJAKU 
U TIROLU 


Piccard je poletio u stratosferu 
27. svibnja 1931. Uspeo se do 
16.000 m. iznad zemlje i u toj vi- 
sini pravio mnoga istraživanja 


268 



JEDNOJ ZABAVI U SRIJEMSKIM NARODNIM NOŠNJAMA 

Foto Tomljenovič 



Sve četvoro odoše zajedno do tramvaja. Pro- 
ljetna je noć bila tako svijetla, da su se sjene 
sasvim blijedo crtale, premda je nad jelovom 
šumom i bijelom cestom sjao mjesec. Mjesec je 
ispunjao svojim sjajem čitavu dolinu, tako da 
su svijetla grada dolje u dubini svjetlucala pri- 
gašeno i pospano. Nad zagasitom ravninom 
fjorda sterala je široka srebrna staza; obale i 
otoci su se nejasno ocrtavali. Samo na jugoistoku 
nad Bundefjordom, tamo gdje se nebo sunčeva 
zapada još prelijevalo sumračnim crvenilom, sle- 
gao se sloj oblaka, pod kojim je bilo tako tamno, 
kao da se noćni mrak tamo skrio. 

Roza je polaganije hodala, i kad su Axel i 
Helsing malo poodmakli naprijed', pridružila se 
Torkildu: 

»Što ti je? . . . Tako si čudan večeras . . . Zar 
ti nije dobro?« Lagano je položila ruku na nje- 
govo rame. Na njen dodir on se sav stresao. 

»Nije mi ništa. Samo me malo boli glava,« reče 
on umorno. 

»Zar opet? . . . Morao bi da se posavjetuješ 
s kojim liječnikom. Mislim, da tvoji živci nisu 
u redu.« 

»Nipošto ... to je samo proljeće.« Zatim la- 
gano doda: »Ali ti, Rozo . . . i ti si večeras tako 
čudna.« 

Ona se zbunjeno nasmija: 

»I to je samo proljeće.« Ali odmah zatim 
ozbiljno reče: »Takav dan, kao što je današnji, 
upravo je do umora lijep. Za takva dana čovjek 


UOMAh JEDNE OBITECJ1 
JSiorveški napisala Sigrid Undset 
Prevodi Kruno Krstić (nastavak.) 

ne postaje mirniji, bezbrižniji i zadovoljniji, ma 
kako- se osjećao gore u šumi. Čovjek bi mogao 
da podivlja . . .« 

Išla je šutke dalje i gledala u svijetlu noć. Od- 
jednom prošaputa tiho i tužno: 

»Ah, Torkilde ... ja sam željela da budem ona- 
kva, kakvom bi me ti htio da imaš.« 

Ona ga odjednom pogladi po licu lagano, brzo, 
kao što se miluju djeca na prolazu. On se opet 
dršćući lecnu. 

»Sad ću je poljubiti,« pomisli on. U istom trenu 
zaustaviše se ostali, da ih pričekaju. 

»Ići ću radije pješice,« reče Torkild. »Boli me 
glava.« On i Helsing počekaše, dok su Axel i 
Roza ušli u rasvijetljen tramvaj i odvezli se. Za- 
tim se šutke uputiše niz Grofovski put. Ovdje 
ondje prošao bi pokraj njih po koji čvrsto za- 


Zastori su najljepši ures svakog doma ! 
Čipke će kao ukras uvijek postojati! 
Platno je najpotrebnija stvar u kućanstvu! 
U nas sve to na izbor! 


Cipalc 

RadKeva ul. 10 ZAGREB Ilica 73 

grljen par držeći se što je više moguće u sjeni. 

I u šumi je bilo ljudi. 

»Bila je večeras koketna,« progovori odjednom 
tiho Torkild. »Po mome mišljenju joj je to jako 
dobro pristajalo. Koketnost joj nije u naravi i 
ona tada izgleda kao mala djevojčica, koja je 
umijesila kolač i hoće da pokaže, kako je kolač 
velik ... jer je veseli da oponaša druge.« 

»Misliš?« — gotovo je šaptao Helsing — »Mi- 
sliš li, da ona ima kakvih namjera s tvojim bra- 
tom? Ne bih rekao.« 

»Ali on ima namjera s njom.« Riječi su mu se 
motale. »Jednog dana će joj on to reći. Možda 
večeras. I ona će to čuti po prvi put . . . od njega. 
On joj je stran čovjek . . . proljeće je, a ona 
čezne za nečim novim. Mene je uvijek imala. Ja 
sam joj to bezbroj puta kazao. Sa mnom je kao 
dijete bila svakog proljeća zajedno.« On pokaza 
na okolicu obasjanu mjesečinom: »Ja mislim, 
tako mi Boga, da nema tu ni jedne staze, ko- 
jom nisam s njom hodao.« 

On zatvori vrata svoje sobe, u kojoj je bilo 
vruće i zagušljivo, jer je gazdarica zatvorila 
prozor. Vonj hladnog dima cigareta miješao se 
s mirisom narcisa. Torkild širom rastvori prozor 
i gledao je neko vrijeme nepomično u susjedni 
vrt, u kome su se pri mjesečini ljeskale procvale 
trešnje. 

Zatim je sio uz klavir i svirao »Na krilima pje- 
sme«. Uz klavir je pod glas pjevuckao, dok nisu 
s donjeg kata počeli kucati drškom metle po 
stropu. Tada je opet pošao k prozoru. 

Nije mogao da više izdrži. Kao da je bezbroj 
tankih sisala prionulo uza nj, ispijalo mu srž iz 
duše i tijela, dok ga nije spopala neka bolesna 
tjelesna žudnja, da se oslobodi ... I napokon . . . 
što to znači? . . . Kakva li su brbljarija bile one 
bajke, koje je ona očekivala. Čitava je pogreška 
bila u tome, što se on vladao kao njen ponizni 
rob. Kad bi je brutalno pograbio i upitao: »Ta 
što ti zapravo. hoćeš?.. . . Da odem ili da osta- 
nem . . . Ovako ne ide dalje . . .« Kad bi je jednog 
dana odjednom napao bezobzirnim muškaračkim 
nježnostima i poljupcima . . . »Razumiješ li . . . 
hoću da te imam. Ti si moje vlasništvo, moj 
plijen..,« 

Torkild se bacio na krevet i pod glas jecao . . . 
»Ali to ja nikada ne ću učiniti. Ne ću učiniti... 
ne m o g u da učinim . . . s njom nikako . .« 


Vili. 

Torkild se bio uzverao na krov kolibe i naslo- 
nivši se na dimnjak pekao se na suncu. 

Vladala je podnevna tišina i ljetna žega. Johino 
grmlje uz jezero okitilo se gustim tamnim lišćem 
te je kroza nj provirivao samo tračak vode, koja 



»Obli _ 

SAdJCom S’v 0121 prijatelju ! 



se bijelila na suncu. Omorikova šuma za jezerom 
s novim svijetlim mladicama na granju upijala 
je sunce. Dolje na strmini cvalo je bujno i šareno 
ljetno cvijeće, đurđice i sivoplavi truskovac 

Nikakav se glas nije čuo osim tihog šuštanja 
na vršcima stabala i zujanja buba. Nad johinim 
grmljem plesalo je gore i dolje jato mušica, koje 
se sad nevidljivo gubilo u sjeni, a sad opet zla- 
teći se igralo na suncu. 

Bi0‘ je sat poslije podne. Možda nitko ne će 
doći. Možda Betzy ipak ne će doći. 

Torkild zapali lulu i primakne igrajući se ši- 
bicu suhoj travi na krovu. Plamen je pri sunčevu 
svijetlu gotovo nevidljiv sunuo uvis, ali su vlati 
pocrnjele i raspale se u pepeo. On pogazi varnice 
rukom. Dakako ... Ne valja se igrati vatrom . . . 

Htio je da danas bude ovdje gore sam s Betzv.. 
Sam sa svojom zaručnicom. Zaručnica je bila 
Betzy. Već se umorio neprestano razmišljajući, 
kako se to desilo, da je sada zaručen s Betzy 
Helsing. 

Prekjučer su protekla četiri tjedna od one noći, 
kad se to dogodilo. Kad je one večeri otišao 
Rammovima, nije ni jednog časka na nju mislio. 

Kad nije bio s njom, on nije nikad na nju mi- 
slio. Ako bi se kadikad njegove misli slučajno 
nje dotakle, on bi se malko nasmiješio, kao što 
se ljudi smiješe, kad im kakva glupa trica padne 
na pamet. O da . . . uostalom . . . katkada, kad bi 
ga izmučile duševne muke, kad bi se osjetio 
užasno umornim radi te stvari s Rozom, osjetio' 
bi čežnju za Betzy, za njenim posmijehom i nje- 
nom brbljavošću. Pa i ti poljupci među njima bili 
su samo brbljarija . . . 

Kad je te večeri otišao na ples, bio je umoran 
i vrlo slabo raspoložen — ples se davao u čast 
nizozemskih mornaričkih časnika. Ali je ipak oti- 
šao, jer je odjednom osjetio, da ne može više 
biti sam. Već nekoliko tjedana nije nikoga htio 
da vidi — pa ni Rozu. 

S Rozom je jedne večeri bio u kazalištu, malo 
prije svršetka sezone u narodnom kazalištu. Upi- 
tao ju je za Axela. Ona se sva zacrvenjela i od- 
govorila, da ga od one večeri, kada su zajedno 
bili na Frognerskoj livadi, nije vidjela. On je da- 
kako znao, koji je tomu razlog. Ali ga to nije 
umirivalo. Naprotiv, vidio je, da je Roza zatvo- 
rena i zamišljena, i pitao se, ne grize li je možda 
savjest. Nije li način, kako se Axel prihvaćao 
posla . . . ono da ili ne . . . na nju djelovao? Nije 
li Axel postao većim u njenoj fantaziji? U tome 
je ležala razlika između Axela i njega — njegove 
ponizne privrženosti. Ali s Axelom nije bilo je- 
dnako kao s njim. Axel je bio novi znanac, a 
on . . . i tako dalje i tako dalje . ... Njegove su se 
misli neprestano vrtjele u istom krugu . . . bez 
glave i repa. 

Za vrijeme plesa postao je ljubomoran na ne- 
kog malog nizozemskog poručnika. Bio se navb 
kao, da mu Betzy poklanja više pažnje nego svi- 
ma ostalima i nije mogao podnijeti, da se ona 
mnogo interesira, za nekog drugoga. Osim toga 
je Betzy te večeri bila neobično lijepa. Imala je 

U tople nedjeljne dane samoga proljeća, 


koje je seoska omladina najželjnije 


dočekala, da se može naužiti 


na zelenoj ledini 


Foto M. Flntić 


oko čela nekakav vijenac od ruža s vrpcom preko 
ušiju, bila je odjevena u svijetloplavu haljinu bez 
rukava, koja je visjela o ramenu samo na jednom 
nizu koralja. Bila je vrlo ukusno odjevena. Za- 
tim se desio nesporazumak radi jednog plesa. 
Kad je došao njegov valcer, on ju je digao i 
otplesao ples s nekom mrzovoljom, kao da ispu- 
nja kakvu dosadnu dužnost. Ali dok su plesali, 
ona mu je šapnula: 

»Tvoj je valcer bio treći, Torkilde. Rekla sam 
ti, da sam za drugi angažirana. Rekla sam, da je 
treći tvoj.« 

»Da, da, rekla si . . . naravno. Ne vrijedi o tome 
govoriti. Ja sam krivo čuo.« 

»Ta ti znaš, da ja radije s tobom plešem. Mno- 
go radije. Zar ti nisam više puta rekla, kako rado 
s tobom plešem valcer?« 

Ona se nasmiješi tako, da su joj se u uglovima 
usta pojavile duboke jamice. On joj je više puta 
rekao, da ne može odoljeti, da je ne poljubi, kad 
se tako nasmiješi. Za čitavog plesa zadržala je 
na usnama smiješak ... a plesali su vrlo dugo. 

»Ti znaš, da bih mnogo radije bila s tobom 
plesala,« ponovila je, kad su se nakon plesa upu- 
tili u vrt. 

»Ne, to nisam mogao znati.« 

»A sada slušaj!« Govorila je vrlo ozbiljno. Čim 
su malo poodmaklii niz stazu u vrtu, ogrlio ju je 
on oko ramena . . . dva tri prsta su se pod šalom 
prokrala do njene tople kože. Ona se neodlučno 
branila i rekla: 

»Misliš li ti doista, da ja ostalim svojim prija- 
teljima dopuštam ono, što iz gluposti tebi dozvo- 
ljavam? Sve to cmakanje i tako dalje...« 

Gledala ga je postrance i smiješila se ... . malo 
tužno, ali vrlo izazovno . . . pomisli Torkild. Nije 
imao ni najmanje želje, da je baš sada poljubi, 
ali je osjećao, da bi bilo nepristojno, ako t%a ne 
učini. On je dakle poljubi i reče: 

»Zašto bi to bilo glupo, što mi dopuštaš, da te 
poljubim? Ako' se to tebi sviđa, i meni sviđa . . .« 

Ona mu se malo otme i reče: 


Kad je on iznenađen i zbunjen odgovorio: 

»Svakako, Betzy, naravno ... ja imam ozbiljne 
namjere . . .« udarila je ona u plač i otrčala s ogr- 
tačem preko ruke kroz vrt. On potrči za njom i 
u sjenici usred jorgovana, gdje se bila sakrila, 
privuče je opet k sebi. 

»Betzy, draga, slatka Betzy . . .« 

Ona ga je ogrlila rukama oko vrata, a on joj 
je poljupcima brisao suze i zatim je ljubio i lju- 
bio .. . nju malu, stranu djevojku, koja je pla- 
čući ležala na njegovim rukama. Ljubio je njen 
okrugli mekani vrat i njena hladna ramena, na 
kojima su bili koraljni nizovi; ljubio joj je grudi 
i klečeći pred njom na koljenima privinuo je 
k sebi tako, da je njegovo lice dopirale do njenih 
grudiju. Žarke su riječi tekle s usana i tepao joj 
je u uho sve ono, što je već davno u svom srcu 
rekao drugoj. 

Kad mu je Betzy napokon utekla, bile su joj 
se suze posušile. Pridržavajući objema rukama 
haljinu na prsima trčala je bez daha i smijući se 
oko kuće i pokušavala da se neopazice kroz hod- 
nik uvuče u žensku garderobu, da se uredi. On 
otrese zemlju s koljena 1 polako se odvuče na- 
trag u sobu na verandi. 

(Nastavit će se.) 

■ .... ' tete tejt 

Ka* ideš mimo dućan, 


sjeti se, da si mnogo čula, kako hvale „Jaj- 


nine“ (makaroni, špageti, zakuha). Kupi ih! 


izvrsno to jelo ići će u tek onima, za koje 


»Ne, to se meni nipošto ne sviđa, Torkilde. 

Sada više ne, jer ti zapravo nemaš nikakvih 

ozbiljnih namjera sa mnom.« priređuješ jela! 

NJEMAČKI KULTURNI INSTITUT U RIMU OTVOREN PRIGODOM 
10 0. GODIŠNJICE GOETHEOVE SMRTI 
Kod otvorenja držao je Mussolini govor, na njemačkom jeziku. Knjižnjica tog instituta broji preko 20.000 svezaka 


HINHENBURG OPET JZ ABR/1N 


Budući da kod predsjedničkih izbora u 
Njemačkoj 13. ožujka nijedan kandidat nije 
dobio apsolutne većine, ponovili su se u 
nedjelju 10. travnja izbori za predsjednika 
republike. Cijela je Evropa bila u napetom 
očekivanju, tko će konačno biti izabran za 
novog suverena Njemačke. Svima je odla- 
nulo, kada su novi izbori i opet iznijeli sta- 
rog predsjednika republike Hindenburga sa 
19,367.688 glasova. Kod drugih izbora više 
nije bila potrebna apsolutna nego relativna 
većina. Ukupno je glasovalo 36,588.140 gla- 
sača, od tih je Hitler dobio 13,419.603 gla- 
sa, komunistički kandidat Thalmann dobio 
je 3,705.894, a ostalo Hindenburg. Na ovim 
ponovnim izborima Hindenburg je dobio 
705.952 glasa više nego na prvim izborima, 
Hitler 2,081.032 glasa više, a Thalman je iz- 
gubio 1,276.181 glas. Prema tome su kod 
drugog glasovanja glasovi nacionalističkog 
kandidata Diisterberga, koji nije pošao na 


druge izbore, pali ponajviše za Hitlera. Rez 
sumnje je palo za Hitlera i nešto prijašnjih 
komunističkih glasova. Interes za glasova- 
nje i broj glasača bio je manji nego kod 
prijašnjih izbora... Evropska javnost iz- 
ražava veselje nad ponovnom pobiedom 
Hindenburga, jer njegova politika znači 
stabilizovanje i učvršćivanje Njemačke, a 
prema tome i cijele Evrope. Eventualna po- 
bjeda beskompromisnog Hitlera značila bi 
sigurno temeljiti preokret mnogih vrednota 
i poremećenje postojećeg stanja. Tako je 
Evropa zasad pošteđena od neobuzdane 
akcije Hitlerove politike, koja je sužena u 
granice same Njemačke. S Hindenburgovim 
ponovnim izborom pobijedio je umjereni 
smjer njemačke politike, koju predstavlja 
predsjednik njemačke vlade Briining, pred- 
stavnik katoličkog Centruma, i koju će nje- 
zini zastupnici moći iza ovih izbora da i na- 
dalje provode na korist njemačkog naroda. 


FINSKA JE POSTALA OPET .MOKRA" 

5. travnja stupio je na snagu zakon, po kojem se u Finskoj opet smiju točiti alkoholna pića. Već od ranog 
jutra toga dana bila je velika navala žednih ljudi na točione te je policija 
morala držati red 


JOHN HUGH CU1 
bogati američki graditelj brod 
ginije, tvrdi, da je naišao na 
bijenom Lindbergovom djete^ 
posve zdravp 


Tkogod želi i mož\ 
neka se još ovog. 
POHODU U I 


mmmu 
ifciR 




NEOBIČAN NAČINI 
U mjestu Jupille u Belgiji rasjekla 
8 m pomakli od glavne gradnje, | 
dijel 

RTIS, MARTHA HANA U, 


ova iz Vir- uhapšena radi krađe policijskih dokume- 

trag ugra- nata i radi širenja lažnih vijesti na burzi, 

koje je Vlada i javnost u Francuskoj bave se 


mnogo ovom aferom 



a poći ovog ljeta na koje putovanje, 



l mjeseca prijavi, da se pridružuje 
|sKU od 17. lipnja do 4. srpnja 


MARLENA D1ETRICH I KINESKA GLUMICA ANNA 
MA Y WONG IGRAJU GLAVNE ULOGE U FILMU 
„SHANGHAI E X P R E S S“ 



PRODUŽENJA CRKVE 
bu crkvu na dva dijela te manji dio za 


pe će prostor između jednog i drugog 
a zazidati 


'DOGA 

U TRAVNJU. 

6. U Londonu je započela konferencija 
o Podunavlju između predstavnika četiriju 
velesila Engleske, Francuske, Njemačke i Italije, 
da vijećaju o problemima Srednje Evrope ili po- 
dunavskih država. — Radi zabrane socijalističkog 
dnevnika buknuo je u. Budimpešti tiskar- 
ski štrajk, kojim socijalisti otvoriše borbu 
protiv Karolyijeve vlade. 

7. U pariškim novinama »Matin« izašao je oglas, 
da se prodaje cijelo jedno selo za 
pola milijuna franaka. To je seoce Aubetine u Bur- 
gundiji, koje ima sada 25 kuća, a još prije neko- 
liko godina brojilo je 125 stanovnika. No kako su 
stanovnici odselili za poslom u gradove i druge 
krajeve, ostalo je selo bez ljudi, te se prodaje. — 
Raspisani izbori za francuski parlamenat za dane 
1. i 8. svibnja. 

8. Londonska podunavska konfe- 
rencija završena bez uspjeha: zaklju- 
čeno je, da svaka od 4 velikih država učesnica iz- 
radi svoje mišljenje o tom, kako da se Srednjoj 
Evropi pomogne u sadašnjoj gospodarskoj krizi, 
pa dato mišljenje dostavi ostalima trima drža- 
vama, a onda bi se odlučilo, kako će se to pitanje 
dalje pretresti. — Talijanski izumitelj M a r c o n i, 
koji je izumio radio, najavljuje svoj novi izum, po 
kojem će se na obični telefonski aparat moći vo- 
diti i bežični telefonski razgovori s putnicima na 
parobrodima i sa stanovnicima dalekih otoka. 

9. U Tokiju je postignut sporazum između voj- 
nih komisija Japana i Kine o povlačenju japan- 
skih četa iz Šanghaja. — U Norveškoj je otkri- 
ven revolucionarni plan radničke stranke. — U 
Ženevi je osnovano udruženje »Prijatelja Aristida 
Brianda«, kojemu je svrha propagirati Briandove 
ideje. 

10. U Njemačkoj izabran opet Hindenb.irg 
za predsjednika republike. 

11. U Ženevi nastavlja konferencija za 
razoružanje svoja zasjedanja, koja će tra- 
jati vjerojatno do sredine srpnja. — Rumunjski 


» A J I 

princ Nikola dobio je kao pred- 
sjednik vrhovnog vojničkog vijeća 
Rumunjske jednogodišnji dopust. On 
se oženio ženom iz građanskih kru- 
gova, te se radilo o tom, da li može 
ostati član kraljevske dinastije. Pod 
predsjedanjem kralja Karola održano 
je krunsko vijeće, koje je princa Ni- 
kolu i dalje priznalo članom kraljev- 
ske kuće. 

12. U brdovitim krajevima Argen- 
tine i Chilea nastale su velike vul- 
kanske erupcije. U dužini od 500 km 
riga 8 vulkana te je 80.000 ljudi mo- 
ralo pobjeći iz tih krajeva. 



SIR RICHARD S A U I R E S, % 
predsjednik vlade u Novoj Fundlandiji, 
gdje je buknula buna te su buntovnici 
uhvatili predsjednika vlade i htjeli baciti 
u more, ali im je pobjegao 

Po^h dva vijanje 


Napisao Ante Šimčik 

♦ 


Kako.se sada uoči Đurđeva počinje zvoniti 
večernje Pozdravljenje kasnije, nego li što je 
bilo od Miholja dosad, t. j. preko zimskoga doba, 
zanimat će maše čitaoce čuti nešto iz povijesti 
tog lijepog kršćanskoga običaja, koji je svuda 
poznat pod imenom Pozdravljenje. 

Pozdravljenje ili Zdrava Marija je molitva, 
koja se počinje riječima Anđeo Gospodnji i koju 
katolici po starom običaju mole tri puta na dan: 
u jutro, o podne i na večer, kad zvoni zvono. Mo- 
litva se sastoji od tri antifone i tri Zdrave Marije. 
Čini se, da je ovaj običaj potekao od zvonjenja 
uoči blagdana, koje se vršilo već u XIII. stoljeću. 
Papa Ivan XXII. g. 1326., Benedikt XIII. g. 1724. 
kao i drugi pape svezali su s tom molitvom oso- 
bite oproste. Današnji oblik dobila je ta molitva 
istom u XVI, stoljeću. 

U Zagrebu nalazimo tom kršćanskom običaju 
najstarije potvrde već u XIV. stoljeću. Tako je 
Klement VI. g. 1347. dne 3. studenoga podijelio 
svim vjernim kršćanima, koji se ispovjede i po- 
hode crkvu ili samostan BI. Dj. Marije u Zagrebu 
u sve blagdane Blažene Marije, na Božić, Obre- 
zovanje, Bogojavljenje, Veliki Petak, Uskrs, 
Uzašašće, Duhove, Sveto Trojstvo, Brašančevo, 
Uzvišenje svetog križa, Miholje, a zatim i na 
sve blagdane Ivana Krstitelja, blaženih Petra i 
Pavla i svih drugih apostola i evanđelista, na Sve 
Svete, Dušni dan, Posvetilo crkovno i neke druge 
blagdane i sve nedjelje, ili onima, koji ondje o 
večernjem zvonu klečeći lizmole tri puta Zdravu 
Mariju itd., oprost od četrdeset dana. (Tkalčić, 
Povjesni spomenici Zagreba I., 191 — 192.) Drugi 
put spominje se Pozdravljenje g. 1378. u pismu 
Petra Zudara, bana kraljevine Slovinske, kojim 
19. svibnja poziva župana ili podžupana i ple- 
mićke suce župe križevačke, po tužbi suca pri- 
sežnika i svih građana gorice Gradačke kod Za- 
greba, da povedu istragu protiv Dujma, oficijala 
gospode od zagrebačkoga kaptola, koji je iz za- 
sjede uhvatio, izbio, oplijenio, mučio i zatvorio 
građanina Pertolda, koji je išao k svojoj sestri 
Jalži po vino za Ivana, kanonika stolnobiograd- 
skog, kad je zvonilo na Zdravu Mariju. (Isto 
djelo str. 270—271.) 

Podnevno i jutarnje zvonjenje na Zdravu Ma- 
riju bilo je propisano, čini se, kasnije, i to kad 
je kršćanskom svijetu zaprijetila velika opasnost 
od Turaka koji su g. 1456. podsjeli Biograd tvrđu 
(vidi R. Horvata bilješku »Otkad se zvoni podne?« 
u uskrsnom broju »Obitelji« 1932.). 


Zdrava Marija u vezi s Očenašom moli se opće- 
nito od sredine 17. stoljeća. 

Dodat ćemo još jednu bilješku možda legen- 
darnu o zvonjenju Zdrave Marije u Mlecima iz 
istog stoljeća. Bezimeni ljetopisac u talijanskim 
analima dubrovačkim piše uz godinu 1375. ovo: 

»Založiše Dubrovčani Božje drvo (komad kri- 
ža) u Mlecima za 3500 dukata na 4 mjeseca. Kad 
se primakao rok zaloga, poslaše otkupiti Božje 
drvo, ali ne mogoše doći radi protivnog vremena. 
Ipak stigoše na dan, kad se ispundše četiri mje- 
seca, u podne; a Mlečani čuvši, da su Dubrovčani 
došli otkupiti Božje drvo, dadoše zvoniti Po- 
zdravljenje u podne. I to Pozdravljenje zvone 
dandanas u Mlecima i zove se Pozdravljenje du- 
brovačko (Ave Maria de Ragusei). I Mlečani ne 
htjedoše dati drvo Gospodnje rekavši, da je pre- 
šlo u njihove ruke po pravu, jer je Pozdravljenje 
odzvonilo i vi ste došli kasno. Drvo Božje drže 
u veliku poštivanju među prvim moćima, što su 
u Mlecima i u velikoj cijeni.« 

Ova pripovječica pokazuje, da se u četrnaestom 
stoljeću Pozdravljenje obično zvonilo samo na 
večer, kao što smo rekli u početku toga članka, 
i da se poslije Pozdravljenja već računalo, da je 
prošao taj dan. (Mon. hist. Slav. mer. 24, 42. Iz- 
dala Jugoslavenska Akad. 1883.). 

Po sličnoj pripovijeci istinitoj ili izmišljenoj 
osujetio je de Souches, branitelj Brna, glavni na- 
padaj Šveda, koji su 16 nedjelja podsjedali Brno 
g. 1645. na taj način, da je prije vremena dao 
zvoniti Pozdravljenje tobože u podne, pa su 
Švedi klonuli videći, da im nije uspjelo uzeti 
grad onako brzo, kako su mislili. 



U IRSKU 


polazi prvi put hrvatski pohod 17. lipnja na međuna- 
rodni euharistijski kongres u Dublinu. Pridužiti se mogu 
samo oni, koji se prijave najkasnije do 30. travnja 


JEPONIMSKOM PUTNIČKOM ODBOPU 



kao i ostalo željezno 
ookućtvo kupujete 
najbolje i najjeftinije 
! <od proizvadjača 

FILIP BAUMA, 

ZAGREB. 

Uftl MU DBSMBHfi U. L 
fProbz Tnškanac). 
lelefon 83-60 i £ 3-46 

IMATE LI ŠENOINO „ZLATAREVO ZLATO“ ? 



Broširano Din 30-— 
Uvezano Din 40*- 


Jedino izdanje ^ašenoinim originalnim bilješkama \ 
i najukusnije dosadašnje izdanje uopće izdala je \ 


\ KNJIŽNICA DOBRIH ROMANA, ZAGREB, TRG KRALJA TOMISLAVA 21 | 

PARSIFAL BLAGOSILJA SA 


K. A Z. J 1 

VVAGNEROV »PARSIFAL« 

U ZAGREBU. 

Ima tome deset godina, kako je u 
Zagrebu prvi put izvedeno najslavnije 
i najveličanstvenije djelo velikog nje- 
mačkoga skladatelja Rikarda Wagne- 
ra: »Parsifal«, svečani posvetni prikaz, 
u kojem se veliča kršćanski misterij 
krvi Kristove. Wagner je za izvođenje 
svojih djela osnovao posebno kazali- 
šte u Bagreuthu, te je za života svoga 
odredio, da se »Parsifal«, koji je sma- 
trao vrhuncem u svome stvaranju, iz- 
vodi samo u tom kazalištu. Tim ie 
ujedno htio istaći, kako izvođenje tog 
posvetnog prikaza ne smije dobiti ka- 
rakter obične operne izvedbe, nego da 
prema svom uzvišenom sadržaju treba 
da uvijek ima svečani karakter, koji 
je htio baš tim osigurati, što bi se to 
djelo izvodilo samo na jednom jedi- 
nome mjestu na svijetu. Ta Wagne- 
rova želja respektirana je dotle, dokle 
je po zakonu važilo autorsko pravo 
nakon njegove smrti. Ali kad je to 
autorsko pravo god. 1913. utrnulo, 
stala su i mnoga kazališta širom svi- 
jeta da izvode »Parsifala«. Tako je do- 
šlo do toga, da je u periodi naj- 
življeg djelovanja zagrebačke opere 
prvih godina nakon svjetskoga rata 
došlo i do izvedbe »Parsifala« u Za- 
grebu. U tih deset godina izvođeno je 
to djelo kod nas preko četrdeset pu- 
ta, pa se još i danas sjećamo prve za- 
grebačke izvedbe »Parsifala« kao je- 
dnog od najsvjetlijih događaja u radu 
našeg Narodnog Kazališta. Djelo je 
izvedeno pod dirigentom Milanom 
Sachsom, koji je umio da se uživi u 
duh i stil wagnerovske glazbe kao 
nitko drugi kod nas i koji je baš ovo- 
ga proljeća i u Čehoslovačkoj kao 


SV. GRALOM - POSLJEDNJI PRIZOR I 

CISTE. 


vvagnerovski dirigent izvedbom »Par- 
sifala« u Brnu doživio velik uspjeh. 
Od god. 1922. izvođen je »Parsifal« 
više godina zaredom u uskrsno doba, 
te je time umjetnički najdostojnije 
uzveličan i proslavljen bivao Veliki 
Petak i Uskrs, s kojih je značenjem 
ideja »Parsifala« u tako uskoj vezi. 
No u posljednjih nekoliko godina di- 
rigent Sachs nije mogao više razvi- 
jati svoju djelatnost u našoj operi u 
onoj mjeri kao prije, te je tako ne- 
koliko Uskrsa prošlo bez izvedbe 
»Parsifala«. To su žalili svi, kojima je 
prava umjetnost doista na srcu, no to 
većina je bila njihova radost, kad smo 
evo ove godine za Uskrs doživjeli no- 
ve tri izvedbe »Parsifala«, koje su sva 
tri puta dupkom napunile kazalište 
publikom, željnom, da se naužije 
umjetnosti s najčišćega vrela. 

U »Parsifalu« triumfira glazbeno- 
dramatska glazba, kako ju je refor- 
mirao Wagner. U službu kršćanske 
ideje, na kojoj *&e osniva cijela radnja 
tog djela, istavio je Wagner najsavrše- 
nije glazbeno pletivo, što ga je uopće 
stvorio. Radnju s provodnim motivima 
i beskonačnom dramatskom melodi- 
jom dotjerao je tu do kulminacije. 
Kad upoznaš, kako je cijelo djelo gra- 
đeno zapravo na nekoliko osnovnih 
karakterističnih motiva — motiva 
Grala, motiva Parsifala kao nevinog 
lude, motiva Kunđrine zavodljivosti, 
motiva čarobnjaka Klingsora — te 
kako se tu sva glazba fino logički iz- 
vija iz tih osnovnih motiva slijevajući 
se u neprekidan glazbeno-dramatski 
tok, koji je organski srastao s rad- 
njom na pozornici, onda ti se tu otva- 
ra svijet neslućenih umjetničkih uži- 
taka, kojih nigdje drugdje u ovolikoj 


WAGNE ROV A „PARSIFALA* 

mjeri svijesno ne nalaziš. »Čar Veli- 
koga Petka« u prvom dijelu trećega 
čina zauzima posebno mjesto u cije- 
lom tom djelu, te ljepotom svoje me- 
lodike nadilazi sve, što je Wagner u 
tolikoj melodijskoj širini stvorio. Pri- 
zori sa svete gozbe u Gralburgu, u 
kojima je zapravo dana apoteoza Po- 
sljednje Večere, prizori, u kojima sli- 
jedimo, kako se u Kundri bore dvije 
naravi, narav zavodnice s naravi po- 
kajnice, pa -prizori, što#ih Parsifal 
prolazi u drugom činu ostaju gleda- 
ocu u neizbrisivoj pameti, te cijele 
tjedne nakon gledanja »Parsifala« ži- 
viš još pod njihovim dojmom u duši. 

Parsifal je spasitelj Gralburga i sve- 
te misije, koja je povjerena vitezo- 
vima sv. Grala: čuvanje krvi Kristove, 
koju je Josip Arimatejski uhvatio pod 
križem u kalež (to je sv. Gral). Kling- 
sor je neprijatelj vitezova sv. Grala 
te se domogao koplja, kojim je Krist 
proboden na križu. Njemu služi Kun- 
dry, koju je Krist prokleo, jer mu se 
nasmijala, kad je nosio križ. Ona za- 
vodi vitezove sv. Grala, te je tako i 
Amfortas, kralj vitezova sv. Grala, pao 
u njene mreže, i tom ga je prilikom 
Klingsor ranio svetim kopljem. Rana 
ne može zacijeliti, dok ne dođe onaj, 
koji je »sučuvstvom uman, a nevin, 
lud«. To je Parsifal, koji ništa ne zna, 
nego se samo nesvijesno sjeća svoje 
majke. U njem Klingsor vidi svog naj- 
opasnijeg neprijatelja, te prisili Kun- 
dry, da ga svojim čarima svakako 
svlada. Kundry uspijeva samo toliko, 
da ga je cjelovom dovela k svijesti o 
svemu, što je dosad nesvijesno živjelo 
u njegovoj duši. Parsifal se otme ča- 
rima Kundrinim, ona ga prokune, a 
kad ga je Klingsor htio probosti sve^ 
tim kopljem, Parsifal uhvati koplje, 
znakom križa obori Klingsorovu vlast 
i lutajući mnoge godine dođe napo- 
kon do Gralburga, krsti pokajnicu 
Kundru, izliječi ranu Amfortasu i pre- 

uzme kraljevsku funkciju na Gral- 
burgu. 

Izvedba »Parsifala« s Masakom u 
glavnoj ulozi, Ančicom Mitrović u ulo- 
zi Kundre, Bukšekom kao Amforta- 
som, Križajem kao Gurnemanzom bila 
je prekrasna. Neke promjene u iz- 
vedbi, u inscenaciji i režiji pridonijele 
su mnogo jačem djelovanju djela. Di- 
rigent Sachs se, čini se, tom izvedbom 
»Parsifala« zapravo oprašta od Za- 
greba, u kojem je proveo 20 godina 
rada na opernom polju. No mi se na- 
damo, da će zato ipak »Parsifal« i 
dalje o Uskrsu ponovno dolaziti do 
izvedbe, da donese najveći umjetnički 
užitak svima, koji ga poznaju ili još 
ne poznaju. Dr J. A. 

»BRAČNA MATEMATIKA.« 

W. S. Maugham, famozni engleski 
dramatičar, već je dobro poznat i 
našoj kazališnoj publici sa dramama 
»Krug«, »Constance« i »Sveti pla- 
men«, koje su prikazane posljednjih 
godina u Zagrebu. Nedavno je izne- 
sena u Zagrebu i premijera njegove 
komedije »Bračna matematika« ili 
»Penelopa«. Nije djelu samo cilj, kao 
što je to redovito u suvremenim ko- 
medijama, da iznose nemoral i svu 
bijedu suvremenog braka ili da pred 
gledaoce iznese lica puna bestijalno- 
sti i odvratne erotike, nego mu je na- 
protiv cilj, da poboljša brak i da pri- 
kaže put, kojim bi se moralo ići, da 
brak bude uvijek svjež i sretan. 

Drugo je pitanje, koliko je auktor 
u tome uspio. Već mu pohvalu ne 
zaslužuje na svoj način (ali psiholo- 
ški dovoljno ne obrazloženu i ne 
opravdanu) prikazana nevjera muža, 
koji se doista na koncu konca i obra- 
ća i popravlja. No djelo u tendenciji 
ispravljanja bez sumnje imade i svo- 
jih pozitivnih vrednota. Penelopa tre- 
ba da natrag predobije svog nevjer- 
nog muža. Ona u svojoj naglosti i 
uvrijeđenosti misli na tu već davno 
na pozornici izmrcvarenu »rastavu 
braka«, ali je njezin otac, profesor 
matematike, uči mudrosti: žena ne 
smije muža uhađati, ne smije mu do- 
sađivati vječitim sumnjičenjima; brak 
se mora temeljiti na čvrstom izmje- 
ničnom povjerenju; a u pitanju osje- 
ćaja treba da se žena pričinja po- 
najviše ravnodušnom. Žena ne smije 
biti dosadna, ne smije biti teški mlin- 
ski kamen, koji priječi mužu slobodni 
rad i kretanje... I time je Penelopa 
prisilila svoga muža na kapitulaciju. 
Naslovnu je ulogu igrala Nada Babić, 
njezinog muža Tito Strozzi, njezinog 
oca Sotošek, njezinu majku Jovanka 
Jovanovrć. L. P. 

DA LI JE U ZLATU NAĐEN LIJEK 
PROTIV SUŠICE? 

Savremena medicina pokazuje za- 
mjeran napredak u svim pravcima. 
Dvije su bolesti ipak ostale izvan do- 
hvata medicinskog napretka, a to su 
rak i sušica. Dok se rak dade barem 
donekle liječiti ranom operacijom i 
radijskim zrakama, protiv sušice stoji 
medicina sve do danas gotovo posve 
nemoćna. Istina je da imamo i za su- 
šičave vrlo lijepe sanatorije, gdje se 
kuša provesti liječenje sušice pomoću 
najmodernijih tekovina medicinske 
znanosti, ali osim dobre ishrane, zdra- 
ve klime te pneumotoraksa drugih 
uspješnih lijekova još nemamo. Me- 
dicinska znanost već desetke godina 
teži za tim, da protiv Kochovih bacila 
sušice nađe neki specifični lijek, ali 
dosada su na žalost liječnika i bole- 
snika sva ta nastojanja ostala bez ika- 
kva uspjeha. 

Prije kakvih 10 godina počelo se 
zlato upotrebljavati kao lijek protiv 
sušice. Nakon prvih uspjeha liječnici 
su se ponadali, da je u zlatnim spoje- 
vima pronađeno sredstvo, koje steri- 
lizira ljudski organizam protiv bacila 
sušice. Time bi bila otkrivena naj- 
veća zagonetka 20. stoljeća, i čovje- 
čanstvo bi se oslobodilo svojeg naj- 
strašnijeg neprijatelja. Brzo je sta- 
vljeno u promet više zlatnih spojeva, 
a najpoznatiji su: Krysolgan sa 50% 
zlata, Triphal sa 44% zlata, Sanocrysin 
sa 37.7% zlata i Aurophos. Ti prepa- 
rati zbog reakcije i nuspojava nisu 
podesni za privatnu praksu, ali sana- 
toriji za plućne bolesti se obilno slu- 
že. s njima te neki izvješćuju i o vrlo 
povoljnim uspjesima. Svi ti preparati 
daju se u obliku intravenoznih injek- 
cija u malim dozama od 0,025 do 0,2 
s pauzama od 8—14 dana. Poslije 
injekcije zlatnih spojeva obično na- 
stupe lokalne reakcije s povećanjem 
ili umanjenjem upalnih pojava te 
općenite reakcije s prelaznim povi- 
šenjem temperature. Katkada se po- 
jave i štetne nuspojave u obliku kož- 
nih ekcema, čirića u ustima, smetnja 
probavnih organa te izlučivanja bje- 
lančevine u mokraći. Zato valja kod 
liječenja sa zlatnim spojevima naj- 
pomnije kontrolirati temperaturu i 
tjelesnu težinu, da se za vremena pre- 
dusretne neugodna iznenađenja. 


V C J TE 


Od svih zlatnih spojeva u praksi se 
najdulje održao Sanocrysin, koji se 
u mnogim lječilištima i danas upotre- 
bljava kao neki specifikum protiv su- 
šice. Pristaše liječenja sa Sanocrysi- 
nom izvješćuju, da imaju kod 52% 
svih slučajeva poboljšanje, što se mo- 
že dokazati kliničkim nalazom, ront- 
genskim slikama kao i bakteriološkim 
istraživanjima. U Japanu je dugo ra- 
dio posebni liječnički odbor za ispi- 
tavanje Sanocrysina, te je na temelju 
svojih svestranih istraživanja došao 
do zaključka, da Sanocrysin niti u 1% 
otopini nema nikakvog ubitačnog 
učinka na bacile sušice. Stanoviti 
uspjesi liječenja sa Sanocrysinom 
smatraju se posljedicom podražajnog 
liječenja. Kod upotrebe Sanocrysina 
u tom podražajnom smislu valja pa- 
ziti na promjene u bubrezima, na bo- 
lesti srca, probavne smetnje, omrša- 
vljenje te pjege na koži, jer sve te 
nuspojave mogu da budu izazvane ve- 
likim dozama Sanocrysina. Po tom se 
vidi, da zlato ne predstavlja nikakav 
specifičan lijek protiv sušice, pa će 
bolesno čovječanstvo još dugo čekati, 
dok se pronađe takav lijek. 

Drlvo Kečkeš. 

jq/ćijvsn>o 

KUHINJSKI RECEPTI. 

Juha od luka, Nareži sitno dvije 
srednje glavice luka, pirjani na ma- 
sti pomiješano sa zelenjem za juhu, 
dok luk ne požuti. Zatim zalij s to- 
liko vode, koliko trebaš za juhu, po- 
soli, malo pobiberi, skuhaj napola te 
dodaj onda nekoliko krumpira ogu- 
ljenih i razrezanih na kocke. U to 
metni dvije Magijeve kocke i kuhaj, 
dok ne bude krumpir u juhi skuhan. 

Makaroni s povrćem. Kuhaj 20 dkg 
makarona, ali pazi, da se ne preku- 
haju. U isto vrijeme kuhaj u malo 
vode jednu cvjetaču, nekoliko nare- 
zanih prokulica i mrkve, dok ne bude 
mekano; treba dakako posoliti, a do- 
metni i malo maslaca. Od žlice masti 
napravi svijetložuti zapržak, zalij ga 
s malo juhe i dvije žlice kiseloga vrh- 
nja, dodaj malo soli, bibera, pa onda 
na koncu smiješaj u to one skuhane 
makarone. Tako nosi na stol. No mo- 
že se prije toga još u zdjeli prepeći, 
ali to nije potrebno. S. A. 


Svaki razuman i naobra- 
žen stvor, bila to gospođa 
ili gospodin , ne može da 
bude otmen član današnjeg 
društva , ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Shampo od ko- 
prive . Omot stoji samo 

KAPTOLSKA LJEKARNA SV. 


Din 3-—. Osim toga valja 
u tjednu 2—3 puta kosu 
kvasiti i tjeme sa pozna- 
tom starom Biljevnom is - 
crpinom od kopriva, koja 
čini kosu punom zdravom 
i uglađenom. Boca stoji 
samo Din 20 — . Proiz- 
vodi i u promet stavlja 
stara god. 1599. osnovana 

MARIJE, vlasnik VLATKO BARTU LI Ć, ZAGREB 

SVEGA 


Zlato putuje. Zalihe zlata putuju iz 
jedne zemlje u drugu. Da se vidi nje- 
govo kretanje kroz zadnjih dvadeset 
godina, mogu nam poslužiti ove broj- 
ke: God. 1913. bilo je 23% svega zla- 
ta u Sjedinjenim Američkim Drža- 
vama, u Francuskoj 14.6%, u Rusiji 
12%, a u ostalim zemljama 51%. Go- 
dine 1931. dne 31. listopada bilo je u 
Americi zlata 37%, u Francuskoj 22 
posto, a ostalo je razdijeljeno među 
sve druge države. 

Plivanje kao obavezan školski 
predmet. U nekim čehoslovačkim ško- 
lama učilo se plivanje za vrijeme sa- 
tova gimnastike. U mjestu Fišeru 
kraj Karlovih Vari postoji građanska 
škola, u kojoj je plivanje obavezan 
školski predmet izvan satova gimna- 
stike. Satovi plivanja obdržavaju se u 
bazenu, koji se nalazi u školskoj 
zgradi. 

Kako brzo plivaju ribe? Mnogi se 
ljudi čude tvrdnji, da ribe u vodi pri- 
bližno plivaju takvom brzinom, kao 
što ptice lete u zraku. Brzinu ptica 
mnogi su mjerili, brzinu riba malo 
njih. Neki Englez je bacao za pastr- 
vama kamenje i uspostavio, da se one 
giblju približnom brzinom od 45 km 
na sat. Što je riba veća, to redovito 
brže pliva. Ima morskih riba, koje 
jure brzinom od 80 do 120 km na 
sat. Među najbrže ribe spada som. 
(Kit nije riba, nego sisavac!) 

Otmice djece u Americi su doslovno 
na dnevnom redu, jer je za posljed- 
njih pet godina oteto bilo 2000 djece. 
Ovim otmicama, koje počinjaju zlo- 
činci u svrhu iznuđivanja ucjene, pa- 
daju za žrtve nesamo djeca, kao što 
je slučaj s Lindberghovim djetetom, 
nego i odrasli ljudi, muškarci i žene, 
pripadnici bogatih vrsta. 

Najveća tuča na svijetu. Najstariju 
vijest o strahovitoj tuči imamo iz go- 
dine 1545., a glasi ovako: »Kad smo 
bili udaljeni jedan dan hoda od fran- 
cuskoga mjesta Lyon, čuli smo u 
noći pri sasvim jasnom nebu neobi- 
čnu grmljavinu. Kod svakog groma 
nastaloMe po nebu takvo mrmljanje,' 
da sam mislio: približa se sudnji dan. 
Odjednom je počela padati tuča. Zrna 
su bila kao limuni. Molio sam Boga. 
Komad leda, koji je doletio s neba, 
otkinuo je granu, pod koju sam se 
bio zaklonio... Tuča je te noći ubila 
više pastira.« — Glasovita je tuča 
padala 5. srpnja godine 1905. u Turin- 
giji u Njemačkoj. Najveće zrno te- 
žilo je 625 grama, a u promjeru je 
iznosilo 11 cm. 

Najmanji telefon na svijetu. Mi- 
lanski mehaničar L. Spondini napra- 
vio je mali telefonski aparat, koji je 
pravo remek djelo mehaničarske vje- 
štine. Telefon je napravljen od sitnih 
dijelova zlata i platine po narudžbi 
jednog bogataša iz južne Italije. Slu- 
šalica aparata naliči na dugme za ko- 
šulju, a cio se aparat može smjestiti 
u džepu od prsluka. Usprkos toga 
taj aparat raspolaže normalnom jači- 
nom zvuka i mogu se preko njega 
voditi razgovori s drugim mjestima. 


P O MA C O 


Papir, koji ne može izgorjeti Ber- 
linski kemičar Frank uspio je da pro- 
nađe postupak, pomoću kojega obi- 
čni papir može da se pretvori u ma- 
teriju, koja pokazuje savršen otpor 
vatri. Ako se od tako preparirana pa- 
pira napravi kesica i u nju stavi obi- 
čni papir, nesamo da kesica ne izgori 
ni u najačem plamenu, nego ne pro- 
pušta ni toplotu, tako da ni obični 
papir u kesici ne može izgorjeti. 

Rijeke utiču na oblake. Jedan Bel- 
gijanac proučavao je posebnim za to 
udešenim balonom oblake. Jednom je 
pustio svoj balon iznad oblaka, koji 
je bio 700 metara iznad zemlje. Auto- 
matskim fotografskim aparatom sa 
balona je snimljena slika oblaka, po 
kojoj je naučenjak došao do zani- 
mljivih otkrića. Na oblaku se ocrta- 
vala slika rijeka i potoka, koji su se 
nalazili u tome kraju. Pomoću tog 
otkrića došao je naučenjak do za- 
ključka, da rijeke i potoci vrše ne- 
posredan uticaj na oblake, kad je vri- 
jeme mirno i kad nema vjetra. Tada 
rijeke uplivaju čak i na oblik i na 
debljinu oblaka. 


FILMSKI SVIJFT 



TRUST FILMSKOGA ŽURNALA. 


Posljednjih godina je uvedeno, da 
se u kinima na početku svake pred- 
stave prikazuje takozvani filmski žur- 
nal, to jest najnoviji događaji u fil- 
mu. Osobito otkad je prevladao zvu- 
čni film, postao je filmski žurnal vrlo 
zanimljiv i privlačiv. Sva velika film- 
ska poduzeća izrađuju i te svoje film- 
ske žurnale. To se zna, da je u tu 
svrhu potrebna golema organizacija, 
jer treba po svem svijetu imati one, 
koji će razne događaje filmovati A 
kraj tog je velika poteškoća postići 
to, da se događaji filmskoga žurnala 
doista brzo mogu svuda prikazivati, 
pa se obično u filmu može koji do- 
gađaj vidjeti tek nekoliko tjedana 
kasnije. Da se uzmogne postići aktu- 
elnost, t. j. što brže raširenje film- 
skog žurnala, odlučila su se američka 
filmska poduzeća organizirati u je- 
dinstveni trust za izradbu filmskog 
žurnala, tako da ne bi više svako po- 
duzeće izrađivalo posebni svoj žur- 
nal. No protiv stvaranja tog ameri- 
čkog trusta dižu se evropska film- 
ska poduzeća, koja osjećaju, da će 
ih tu složna američka konkurencija 
silno pogoditi. No uza sve to valja 
priznati, da će filmski žurnal, kako ga 
zamišlja provesti američki trust, vrlo 
pogodovati kinima, osobito manjima, 
a i publiku će osvojiti. 

MALA KINEMATOGRAFIJA 
Kraljičin ovratnik (L’affaire du col- 
lier de la Reine), dužina 200 m, br. S. 
104. — Ovaj film prikazuje događaj 
iz doba francuske kraljice Marije 
Antoinette, gdje igra najvažniju ulo- 
gu jedna princesa kao intrigantka i 
kardinal Rohan, koji je nelijepo pri- 
kazan, te se ovaj film ne može pre- 
poručiti. 


Jagf Ako želite kupiti jeftina 

| , jđ* i moderna dječja kolica, 

8 1 dječje krevete, romobile, 

| JI | kolica za lutke i. t. d. 

(P L obratite se s pouzda- 

njem na najpoznatijeg 

A. NEIDHARDT, ZAGREB 
Preradovićeva ulica broj 22. 
Primaju se i popravci 


Kod naba ve 

sjetite se na naše solidno 

zaGOTOVO naOTPLATU 1 

JAVOR. 

□ praška ul i 

- J ZAGREB 


DRAGUTIN PREGLEJ 

krojač 

ZAGREB, KAPTOL BROJ 27 

p rep o ruča se 
za izradbu svećeničkih 
i civilnih odijela 

Cijene umjerene 


ZA OSVJEZENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

i e sastavljen iz aromatičnog ljekovitog 
ilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena koce 
Din 15-—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 
Ljekarnik VLATKO BARTULIĆ ZAGREB 

Jelačićev trg broj 20. 

gif^^ najbolje i najjeftinije po- 

pravlja, a nove uz najni- 
fl žu c h enu Prodaje 

V. DUJAKOVIĆ 

urar i zlatar 

ZAGREB, MASARYK0VA ULICA 6 

Pretplatnicima „ Obitelji ' poseban popust ! 
Prima stare (antik) stvari na prodaju 

BRETONSKA PRIČA - ČEŠKI NAPISAO JULIJE ZEYER 
PREVEO MAKSO KUNT ARIČ —' ILUSTRIRAO K. RUŽIČKA 



SRED velikoga voćnjaka, 
bogatoga jabukama i šlji- 
vama slađima od meda, sta- 
jaše kuća roditelja Anaike. 
rS prozora njezinih bio je iz- 
gled na sivu seosku crkvu, 
svu pozlaćenu žutim liša- 
jem. Kada bi god zajecala 
crkvena zvona, kada bi god 
kovni sklad njihov zašao 
u zelenu sjenu voćnjaka, 
otvorila su se vrata kuće, i mlada, lijepa Anaika 
hitjela je na poziv svetoga zvuka u Božji hram. 
Bila je Anaika na glasu nesamo svojom dražešću 
nadaleko i široko, nego i svojom pobožnošću. 
Anaika je neprestano slušala svoju pohvalu, sada 
od roditelja, koji su nju kao jedino svoje dijete 
pazili kao oko u glavi, sad od susjeda i svojih 
drugarica, pače i od ljudi izvan sela, koji su do- 
lazili k njezinim roditeljima, pa nije bilo stoga 
čudo, što se u poludječjoj svojoj prostodušnosti 
smatrala savršenom ličnošću, a odatle je došlo, 
da kao savršena, koja ne griješi, nije sudila pre- 
više obzirno o grijehu i krivnji svojih bližnjih. 
Nije Anaika u svom sebeljublju imala ni pojma 

0 potajnoj oholosti, koja je u njoj neopaženo 
nicala, te nije ni slutila, kakav je otrov ta oho- 
lost i kako se lako i potajice ušulja u srca ne- 
dužnih. Svijesna svojoj nedužnosti zaspala bi 
Anaika srećno svaku večeru svojoj maloj, tihoj 
sobici, na svojoj posteljici od liljana i zanoseći 
se u san viđevala bi svaku večer dobroga svoga 
anđela u labuđoj opremi sa zlatnosjajnim kri- 
lima i očima nalik na zvijezde. Kako su joj lijepo 

1 tiho i vedro tekli njezini dani — sve do onoga 
kobnoga, koji je nenadano došao. 

Dogodilo se jednoć, da je Anaika išla u ne- 
djelju na svetu misu i tada je sjela pokraj nje 
Maharita, djevojka, za koju je svatko znao, da 
je grešnica. Bila je prije mnogo godina otišla iz 
rodnoga seoca u grad u službu i vratila za neko 
doba kući s djetetom, no bez muža. Od to je 
doba radila teški posao na poljima, da prehrani 
sebe i svoje dijete, bila je tiha i čedna i muča- 
ljiva, pa je hodila vazda pokunjene glave, kap 
pod teretom svojega grijeha. Maharita je sjela 
sada nedaleko Anaike, i kako je bila tišma, kojoj 
nije mogla da odoli, primakla se sasvim uz 
Anaiku tako, da su im se koljena doticala. 
Anaika se naglo trgla, odvukla svoju suknju, da 
se ne dotiče njezine, pa se namrgodila. Maharita 
je to vidjela, rumenilo je preletjele njezinim bli- 
jedim licem, spustila je glavu nisko, nisko, a dvije 
su joj suze kanule iz očiju u krilo. Anaika ju je 
gledala, a da je nije dirnulp, što se Maharita po- 
stidjela, pa je mislila: »Ide u crkvu kao druga! 
Moli se! A Bog ipak ne može takvomu stvorenju 
oprostiti!« 

Nije mogla da se od mrzovolje čestito pomoli 
u onom neugodnom susjedstvu, pa joj je bilo 
drago, kad se misa svršila i kada je hitjela ravno 


kući. Ondje je dosta brzo zaboravila na svoju 
ljut'inu i na Maharitu samu. 

Kada je navečer legla, nije joj se pokazao, kao 
drugda, dobri njezin anđeo, spavala je nemirno. 
Hodala je drugi dan zamišljeno, no nadala se, 
da će se opet vidjeti uvečer nebeska pojava. Ali 
anđeo nije ni drugu večer došao i pojavio se tek 
treću večer u bijeloj svojoj slavi, ali su mu zvje- 
zdane oči bile tužne. Anaika je kliknula s prije- 
korom: »Gdje si boravio tako dugo, da te nije- 
sam vidjela?« 

»A možda me ne ćeš više nikad vidjeti,« odgo- 
vorio joj je anđeo. Anaika se prestravila. »Čim 
sam te uvrijedila?« pitala ga zaprepašćena. 

Anđeo joj je tužno odgovorio: 

»Uvrijedila si Boga, ne mene. U tvom srcu ne- 
ma ljubavi. Što vrijedi sva krepost, kada nema 
one najveće, ljubavi, one duše sviju kreposti? 
Sjeti se, što si' sama sebi rekla u nedjelju o Ma- 
hariti? Rekla si: Bog i ne može oprostiti takav 
grijeh! Nesrećna, zar je tvoja stvar, da stavljaš 
granice milosrđu Božjemu? Znaš li ti sigurno, da 
stojiš tako čvrsto i visoko, da ne ćeš nikada u 
tegobama vapiti za sebe za tim velikim njegovim 
milosrđem?« 

Anaika je objesila glavu, ali samo zato, što se 
anđeo ljutio, nije osjećala pokajanja zbog svo- 
jih riječi. Što joj je bilo do one gadne Maharite? 
Plaho je upitala anđela: »Što imadem da činim, 
da bi te udobrovoljila?« 

»Udat ćeš se,« rekao joj anđeo. Anaika se 
lecnula. »Anđele Božji!« poviče, »nikada nijesam 
digla svojih očiju na muža, ti to znadeš!« 

»Znam,« odgovori anđeo, »ali ćeš se sada po- 
koriti mojoj zapovijedi. Sutra ćeš poći na ras- 
kršće, stat ćeš kraj kažiputa-, pa ako prođe koji 
muškarac onuda, bio to tko mu drago, reći ćeš 
mu: »Čovječe, ne bi li ti uzeo mene za ženu?« 

Nakon tih riječi nestalo je anđela, a Anaika 
je, kao omamljena, zaspala tvrdim snom. 

Čim se razdanilo, išla je Anaika teška sn.a i 
pogibajući od stida, da izvrši anđelovu zapovijed. 
Nadala se, da ne će nitko onuda prolaziti, i da će 
njezin strah biti sva njezina kazna. Ali je za čas 
čula koračaje, srce joj je stalo žestoko udarati, 
zatvorila je oči i kliknula glasom, koji joj se 
tresao: 

»Čovječe, stoj! Ne bi li ti mene uzeo za ženu?« 

Muž, koji je išao mimo, stane, iznenađeno po- 
gleda na nju i klikne: 

»Ti bestidnice! Dobro te poznajem! Ti si ona 
kreposna Anaika, koja tako revno polazi na misu! 
Reći ću sada cijelomu svijetu, kako si licemjerna, 
a najprije ću to kazati dobromu našemu župniku, 
da znade, kakva si!« 

Anaika je pala gotovo u nesvijest. Sjedila je 
časom kao obezumljena. No tada su se opet čuli 
koračaji, vidjela je mladoga muža, koji ju je 
gledao izdaleka. Kada je došao do nje, raskura- 
žila se i rekla tiho: »Čovječe, hoćeš li ti mene 
za ženu?« 


278 


Bio je to seljak iz susjedstva, nije ju pozna- 
vao, omjerio ju je prezirno, a onda odgovorio: 
»Pošteni muž, zacijelo, takvu djevojku, koja ne- 
ma stida, ne uzima za ženu.« I pošao je dalje. 
Anaika je mislila u sebi: »Jesam Li već dosta oka- 
javala grijeh svoje oholosti? O, zacijelo jesam! 
Treći val jada ne će više doći!« — Jedva je tu 
misao domislila, vidjela je pijanicu, gdje tetura 
putem. Anaika se nadala, da je taj pijani muška- 
rac ne će razumjeti, pa je stoga rekla s većom 
mirnoćom nego prije: »čovječe, hoćeš li ti mene 
za ženu?« — Pijanica je prokleo, mjesto da je 
odgovorio, pa je pošao dalje. Kako je Anaiki 
odlanulo! Ali jao. Pijanica je najednom stao. i 
vratio se k njoj. 

Pogledao ju je i rekao: 

»Tebe valjada nitko ne će, dok se tako nudiš! 
Tebi je kao i meni. Mene također nitko ne će, 
jer se rado opijam. Nijesmo li možda jedno za 
drugo određeni? Pa dobro, hoću te za ženu. Po- 
nudila si mi se pod križem, to je dakle svečano 
obećanje. Uzimam te za ženu, ustani i pođi!« 

Roditelji Anaikini nijesu se baš jako veselili, 
kada im je kći dovela toga zaručnika, ali jer su 
se navikli, da joj u svemu udovolje, pokorili su 
se i ovaj puta njezinoj volji, i Anaika je stoga 
slavila drugi dan svadbu i odselila se sa svojim 
napitim suprugom Guilvenom daleko iza šuma u 
njegovu općinu. 

. Anaika se nadala, da će se Guilven poboljšati 
njezinim utjecajem, ali se prevarila, ostao je pi- 
janica, te je mnogo i mnogo zla od njega pretr- 
pjela, što više, došlo je dotle, da ju je njezin su- 
prug kadgod i natukao. Tada se i njezina ćud 
promijenila, a promijenila se znatno na gore. 
Veliko srce postaje pod težinom nesreće još veće, 
ali nestalna ćud postaje još slabija, a kadšto i zla. 
Lako je bilo Anaiki smijati se i biti ljubaznom, 
kad joj se cio svijet smješkao i njoj se ulagivao, 
ali čim su došli oblaci, naoblačila se i njezina 
duša. Nije bila više Anaika dobra. Zaviđala je 



ZA ČAS ČULA JE KORAČAJE... 


srećnijima od sebe, a za jednako kao i ona ne- 
srećne nije imala osjećaja. »Trpim ja,« govorila 
bi, »neka i oni trpe.« Gledala je sebe kao ličnost, 
koja je spala s ponosite visine položaja zavid- 
noga u prašinu poniženja, pa kad je njezin muž 
svu njihovu imovinu potratio, sanjala je to želj- 
nije i isključno samo o zlatu i povišenju. Žalila 
je sama sebe, nikoga drugoga. Hvatala se tako 
reći grčevito ljudi bogatijih, misleći u svojoj ta- 
štini, da je to uzvisuje, ako je s njima u društvu. 

(Nastavit će se.) 


NAGRADE DOBROJ DJECI Pcnamt: trnova ružica 

Zeyer: UKCETI PCOVCI 

KONCEM ŠKOLSKE GODINE Zeyer: CAREV I Ć EV ST AF 

: SVAKA KNJIGA UVEZANA 25 DIN 

KNJIŽNICA DOBRE DJECE, ZAGREB , TRG KRALJA TOMISLAVA 21 


LIJEPU KOSU I LIJEPU GLAVU 

Bujan rast kose 

po naravi, a bez njege čini ko- 
su nesredjenom, a time dobiva 
čovjek slab i neotmjen izgled. 
Toga radi preporuča se svako- 
me iskušano sredstvo, a to jest 

Biljevna iscrpina od kopriva 

Kroz tjedan dana postaje kosa 
uredjena — otmjenog* izgleda 
Cijena boci Din 20 — Proizvodi 
i u promet stavlja stara god. 
1599. osnovana KAPTOLSKA 
LJEKARNA, Vlatko Barftu- 
lić, Zagreb, Jelačićev trg 20 
OBIVA SE U SVAKOJ LJEKARNI 

sa jošte ljepšim 
uvojcima lijepo 
njegovanu, ot- 
mjene pojave, 
trajno izgiadje- 
nu i očešljanu, 
bez prhuta i is- 
padanja kose po 
odijelu, imade 
samo onaj, tko 
svoju kosu nje- 
guje redovito sa 

5 B i 1 j e v n o m 
žiscrpinom 
jod kopriva 



RA THE 

najbolji i najjeftiniji kino-pro- 
jekcioni aparat. — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 

— Obavijesti kao i katalog 

besplatno kod 

»Kinofoi« Zagreb 
Gunđulićeva ulica 7. 

Telegram »K I N O F O T« 
Telefon 75-63 







V 

Lukavi sin. Mali Perica opazio je, 
% da je .majka pred večer završila svoj 
posao, pa joj reče umiljatim glasom: 
»Mamice, ti si sada strašno umor- 
na?« 

»Da, sine, mnogo sam radila ; to- 
liko sam umorna, da ne mogu ni ru- 
ku da podignem.« 

»E onda ću ti priznati, da sam raz- 
bio u salonu skupocjenu porculansku 
vazu.« 

Ko će bolje. Neki Židov i katolik 
raspravljali su o Starom i Novom Za- 
vjetu. Židov je »tvrdio, da Stari zavjet 
ima više svetaca, a katolik, da ima više 
Novi Zavjet. Nikako se nisu mogli slo- 
žiti. Najzad riješe, da broje svece i 
pri tom da iščupa jedan drugome to- 
liko dlaka, koliko svetaca nabroji. 
Židov poče prvi. 

»Otac Abraham,« i iščupa katoliku 
jednu dlaku s brade. 

»Sv. Petar i Pavao,« odvrati katolik 
iščupa mu dvije dlake. 

»Tri sveca iz užarene peći,« nastavi 
Židov i iščupa nemilosrdno katoliku 
tri dlake. 

Na to katolik skoči od bola i da 
mu se osveti, uzviknu: 

»Sveta Uršula sa 11.000 djevica i 
mučenica,« i iščupa mu svu bradu. 

Detektivska vještina. Jedan detek- 
tiv u Londonu uhapsi opasnog lopo- 
va. Kad ga je doveo k šefu kriminal- 
ne policije, taj ga zapita: 

»Kako ste mogli prepoznati i uhva- 
titi tog zločinca? Ta bio je savršeno 
maskiran . . .« 

»Da, gospodine šefe, bio je maski- 
ran kao žena. Prošao je mimo jedne 
trgovine sa šeširima i drugim modnim 
ženskim stvarima i nije se ni osvrnuo 
na njih ... A to ni jedna žena sigurno 
ne bi propustila . . .« 

Pozna očevo pismo. U tintarnicu 
advokata dra Ivičića pala je muha. 
Advokatov sin izbavio je muhu iz cr- 
nog mora i stavio je na bijeli papir. 
Zatim zaklikta: »Mamice, gledaj, 

imam muhu, koja piše upravo kao 
naš tata!« 




Ravnoteža. Tonko i Frano gledali 
su rodu. Ton ček će: »Zašto roda 
uvijek diže samo jednu nogu? 

Frano: »Alaj si pametan, kad bi 
obje dignula, sigurno bi pala!« 

Račun. Učitelj: »Ako imaš 5 di- 
nara, pa ti stric dade još 7 dinara, 
koliko ih imaš zajedno?« 

Učenik: »Pet dinara!« 

Učitelj: »To je nemoguće!« 

Učenik: »Sad mi stric ne može 
ništa dati, jer je jučer umro...« 

Čudo od junaka. Ivica je došao k 
ocu iz vrta s rotkvicom u ruci: 

»Pogledaj, tata, sam sam je iz- 
gulio.« 

Otac: »Dobro! A zar je bilo teško?« 

Ivica: »I još kako! Sav svijet je 
visio na njoj!« 

Uzajamnost. »Sine, sine, zašto seT 
ne poboljšaš? Zar ne znaš, da mene 
više boli nego tebe, kad te moram 
kazniti?« 



H 


»Znam, tata, znam, ja za tvoje boli 
uvijek plačem.« 

Njegova radost. »Mamice, kada će 
zapravo biti moj imendan?« 

»Prekosutra.« 

»Juhuhu,« zaklikće mali, »još samo 
dva dana moram biti marljiv!« 

Dobar račundžija. Učitelj: »Kuća 
ima četiri sprata. Svaki sprat 12 ste- 
penica. Koliko stepenica moramo pre- 
valiti da dođemo u potkuplje?« 

Učenik: »Sve!« 

Iz životinjstva. Učitelj: »Koja ži- 
votinja treba najmanje hrane?« 

Učenik: »Moljac.« 

Učitelj: »Ne! Moljac je vrlo pro- 
ždrljiv.« 

Učenik: »No on ždere samo luknje!« 

Lukavac. Ančica je dobila lijepu 
jabuku, a Niko mudruje, kako bi joj 
je izmamio. Naposljetku se dosjeti: 

»Čuj, Ančice, hajmo se igrati Ada- 
ma i Eve.« 

Ančica: »A kako se to igra?« 

Niko: »Ti meni dadeš jabuku, a ja 
je pojedem.« 


Problem broj 4. 

Z. Modor, Srij. Mitrovica 



Bijeli matira u tri poteza. 


U jednom od narednih brojeva obja- 
vit ćemo rezultat L četvrtgodišta ša- 
hovskoga prvenstva »Obitelji«. Stigao 
je priličan broj rješenja. Poradi vrlo 
malog broja natjecateljica otpada za- 
sad posebna ženska kategorija a i na- 
grade, koje smo mislili razdijeliti. 





Kupio je Dobrijan 
našu »Malu Mladost«, 
u čitanju nalazi 
on najveću radost. 


A Jopec iz kaveza 
niti ga ne pita, 
već mu »Mladost« uzima 
i eno je čita. 


Ne zna šta će Dobrijan, 
ide stražu zvati, 
da naredi, neka mu 
Jopec »Mladost« vrati. 


Stražar »Mladost« uzeo 
i nikom je ne da. 

On je čita pomnjivo, 
čika s Jopcem gleda . . . 


280 







M_EĐ _U 

ČITA TEINIMA 



DJEČJE PIDŽAME IZ STARE MAMINE HALJINE 


/ ČITA TE L J/C Ali A 

PITANJA. 

44. Uglazbljene pjesme. Htjela bih 
da razveselim svoju malu prijateljicu, 
koja je počela svirati glasovir. Znam, 
da bi je knjiga lako uglazbljenih li- 
jepih hrvatskih pjesama veoma obra- 
dovala. Koja je najzgodnija? L i d i j a. 

Pekar. Imam nećaka pekara. Nije 
to nažalost čovjek, koji računa sa že- 
ljama današnjih mušterija, nego se 
drži one poslovice: pleti kotac ko i 
otac. Kako je od svog oca naučio peći 
kruh i pecivo, tako i on radi. Ali do- 
šla druga dva pekara, koji peku bo- 
lje pecivo i bolji kruh, te tako radi 
te konkurencije moj nećak gubi mu- 
šterije i financijski nazaduje. Badava 
mu velim, da bi se i on morao uputiti 
u noviji način pekarskoga rada, on 
ne mari, nego se predaje fatalizmu. 
Ima tek 45 godina, mogao bi još mno- 
go postići, ali kad ne će da prima sa- 
vjeta od drugih. Žao mi ga je i htio 
bih čuti, što bi drugi u tom slučaju 
savjetovali. Šumar. 

4b. Silna promjena žene. Oženio sam 
se jrrije pola godine. Imam već 39 go- 
dina, te sam se prema tome prilično 
kasno odlučio na taj važni životni ko- 
rak. Po zanimanju sam trgovac, te 
sam uvijek želio dobiti takvu ženu, 
koja bi me po potrebi mogla u mome 
radu potpuno zamijeniti, koja bi da- 
kle imala mnogo trgovačkoga smisla 
i duha. Međutim kojagod bi mi se dje- 
vojka inače bila svidjela, nije toga 
smisla imala, pa sam zato toliko i od- 
gađao sa ženidbom. Prije godinu da- 
na upoznao sam se međutim u udalje- 
nome mjestu s djevojkom, koja je bila 
utjelovljeni ideal onoga, što sam od 
svoje buduće žene tražio. Bila je na- 
mještena u jednom trgovačkom podu- 
zeću, gdje je svojom trgovačkom spo- 
sobnošću i vještinom zauzimala prvo 
mjesto iza direktora. Ta je djevojka 
postala moja žena. S velikom ljuba- 
vlju ušla je u moj dom i s velikom vo- 
ljom u moje poslovanje. Prva dva 
mjeseca bilo je sve, da nisam mogao 
bolje zamisliti: postala je moj drugi 
ja u svim mojim poslovima. No već 
trećega mjeseca opažao sam, da ne- 
kako manju pažnju posvećuje trgo- 
vini, a veću našem domu. A tim smje- 
rom razvijala se u ovo nekoliko mje- 
seci što dalje to više. Neki dan mi je 
napokon priznala, da sad više ni sama 
sebe ne poznaje, jer kao da joj je ne- 
tko oteo prijašnju volju za trgovačke 
poslove, te se osjeća sretna samo u 
svome kućanstvu. Ne treba ni da opi- 
sujem, kako je ta silna promjena moje 
žene na me djelovala. Mogu li to na- 
zvati razočaranjem? Trgovac. 


Odijelo za dječačiće od 5 do 7 go- 
dina šivaju štedljive i dobre mamice 
redovito same kod kuće. Prema ovom 
obliku dadu se vrlo lako napraviti 
prekrasna odijela za dječake, koja 
oni veoma vole, a mamice ih u nji- 
ma rado gledaju. 


ODGOVORU 

23. Šum u glavi. Redovito je to po- 
sljedica malokrvnosti, prouzrokovane 
nekom dužom i težom bolešću. U tom 
slučaju se to može uspješno liječiti 
dobrim oporavkom, koji se postizava 
solidnim i umjerenim životom i bav- 
ljenjem na čistom zraku. Ako je tome 
uzrok posebna neka bolest, treba se 
obratiti iskusnom liječniku specijalisti. 

J e 1 i s a v a. 

40. Nepravilne vilice. Iz vašega se 
dopisa razabire, da je djetetu otvo- 
rena u sredini osim nekih dijelova 
usnica i kost gornje čeljusti, dok ni- 
jeste pomenuli, da li je djetetu kost 
i sluznica i dalje na nepcu raspolov- 
ljena. Ako je samo gornja usnica ras- 
polovljena, operacija je laka i u sva- 
ko doba izvediva. Kod procjepa u 
koštanom dijelu čeljusti i eventualno 
nepca treba počekati sa operacijom 
do blizu godine dana ili još koji^ mje- 
sec, kad je dijete ojačafo i prešlo sa 
mliječne na mješovitu svakidašnju 
hranu, a nije još počelo govoriti. Ta- 
kva je naime operacija ipak malo 
veći zahvat za dijete. Ako vam je di- 


Tako se i pidžame za dječačiće vrlo 
lako dadu napraviti od ponošenih 
jutarnjih haljina iz satina, crčpa, fla- 
nela, zefira ili pergala. Za takvu pre- 
radbu troškovi će biti najmanji, a ko- 
risti i radosti u obitelji vrlo velike. 


jete slabo i zaostalo na težini i u raz- 
vitku, što će -najbolje vaš liječnik 
ustanoviti, onda- nastojte hraneći ga 
na bočicu i prelazeći što prije na 
koje dječje brašno (Nestle, Ovomal- 
tine), da dijete ojača. Imate li i sa 
hranjenjem na bočicu neprilike zbog 
te nepravilnosti, utisnite djetetu sva- 
kiput risač (dudu) na bočici što dalje 
u usnu šupljinu, pa će bolje sisati. 
Savjetujemo vam, da dovedete dijete, 
kad bude oko godinu dana staro, u 
Zagreb na kiruršku kliniku ili na ki- 
rurški odjel bolnice milosrdnih se- 
stara. Dr. I. K o p r i ć. 

** Upozo rujemo one, koji nam 
šalju pitanja i odgovore na uvrštenje, 
da uvrštavamo samo pitanja, koja su 
od općeg interesa, a nemaju karak- 
ter oglasa ili se tiču pojedinaca, jer 
takva dolaze u oglasni odio a nipo- 
što među pitanja i odgovore. Uza to 
mora uredništvo znati, od koga pri- 
ma pitanja, pa pošiljku treba potpi- 
sati sa točnom adresom, jer inače ta- 
kva poslana pitanja ne možemo do- 
nijeti. Dakako da se ime na zahtjev 
ispušta. Uredništvo. 


Ilustrovani tjednik „ 

Rukopisi se ne vraćaju. _ 

Zagreb , Trenkova 1. Adresa uredništva i uprave „Obitelji* . — - - 0 , r - t ~ - f _ 

telj m se tiska a Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 








1. Križaljka 

Sastavio Franjo Švagel, Županja 


Vodoravno: 1. Grad u Jugosl. 6. Brdo u Jugosl. 
7. Grad u Primorju, 11. Uzvik. 12. Lična zamjenica 
(njem.). 13. Planina u Hrvatskoj + mjesto u Srijemu. 
18. Kukao. 19. Tijek. 21. Grčko slovo. 22. Potreban kod 


23. Dvojica. 24. Karta. 25. Ime i prezime hrv. pje- 

SniKčL 

Okomito: 1. Opak (obr.). 2. Hrvatski kralj. 3. Bol. 
4. Žensko ime. 5. Životinja (obr.). 8. Lice iz biblije. 9. 
Povrće. 10. Prezime hrv. pjesnika. 11. Vrst pjesme. 14. 
Sobni ^namještaj (obr.). 15. Lice iz bibl. 16. Grad u Ru- 
siji (obr.). 17. Grad u Japanu. 19. Oružje. 20. Dio kuće. 
21. Dva komada. 

2. Ispunjaljka 

Sastavio Zlatko Modor, Srij. Mitrovica 

Ruski konjanik 
Zanimanje 
Stari narod 
Snažan (obrnuto !) 

Egipatska božica 
Rimski vojskovođa 
Germansko pleme 

Od I do II = Roman „Knjižnice Dobrih Romana" 

Od III do IV = Roman „Knjižnice Dobrih Romana" 

3. Zagonetni češalj 


Sastavio Rudolf Gruden, Karlovac 



Okomito: 1. Rijeka u Juž. Americi. 2. Salaminski 
vladar. 3. Grad u Jugosl. 4. Dom. životinja. 5. Rimski 
pjesnik. 6. Živci. 8. Muško ime (obr.). 9. Rijeka u Jugo- 
slaviji. 10. Planina u Jugosl. 11. Planina u Jugosl. 12. 
Grad u Čehoslovačkoj. 13. Pljuska. 

Vodoravno: 7. Slovenski književnik i slovničar. 

I.— II. = Opera od Bizeta. 

III. — IV. = Žensko ime. 




ZADRUŽNA PUČKA ŠTEDIONICA 


Jesi li Još naručio prekrasni roman o 
hrvatskoj učiteljici ? Požuri se, dok za- 
liha traje, jer za Šenoinom 

»B ranko m« 

svi posežu . — Naručuje se kod 

Knjižnice Dobrih Romana 

Zagreb t Trg Kralja Tomislava br. 21. 


Odgonetke treba poslati na ured- 
ništvo „ Obitelji “ najkasnije do 1. 
svibnja. Svi odgonetaš i dolaze u obzir 
za nagrade, koje će se ždrijebom 
podijeliti na koncu tromjesečja. 


k. z. li ZAGREBU 

TRO KRALJA TOMISLAVA 21. 
prima uloške i daje zajmo- 
ve uz najpovoljnije uvjete 






